title: Ihmisoikeudet Zimbabwessa

text: Maaliskuussa 2008 Zimbabwessa oli presidentti-, eduskunta- ja paikallishallintovaalit. Presidenttivaalien ensimmäisellä kierroksella vallassa ollut Robert Mugabe (ZANU-PF -puolue) sai 43,2 % äänistä, haastaja Morgan Tsvangirai (Movement for Democratic Change eli MDC-puolue) 47,8 % äänistä ja muut ehdokkaat alle 10 % äänistä. Väkivaltaisuuksien vuoksi Morgan Tsvangirai ilmoitti vetäytyvänsä vaalien toiselta kierrokselta. Valtion turvallisuusjoukot, sotaveteraanit ja ZANU-PF-kannattajat pidättivät siviilivaatteissa ja aseistuttuna tusinoittain MDC:n kannattajia ja aktivisteja. Lopulta vaalit pidettiin, mutta tarkkailijat tuomitsivat ne pätemättömiksi. Vaalien ihmisoikeusloukkauksissa kuoli ainakin 180 ihmistä ja loukkaantui 9 000 ihmistä.


title: Ihmisoikeudet Zimbabwessa

text:
Amnesty Internationalin mukaan Zimbabwe rajoittaa puheoikeuksia. Vaalien aikaan vuonna 2008 useita kotimaisia ja ulkomaisia lehtimiehiä pidätettiin. Esimerkiksi poliisi pidätti Hararessa yksityisen "The Standard" –lehden toimittajan, Davison Maruziva, 8.5.2008 MDC-puolueen yhden johtajan, Arthur Mutambara, mielipiteiden julkaisusta ja uudelleen 1.6.2008 vaalien arvostelusta.
Vuonna 2008 talousvaikeudet heikensivät kotitalouksien ravinnon, terveydenhoidon ja koulutuksen hankintaa. Kesäkuussa 2008 hallitus kielsi kansalaisjärjestöjen avun.


title: Ihmisoikeudet Zimbabwessa

text: Zimbabwen humanitaarinen kriisin vuoksi Etelä-Afrikkaan lähti 46 000 turvapaikkaa hakevaa pakolaista pelkästään heinä-syyskuussa 2008.


title: Ihmisoikeudet Zimbabwessa

text: Useita ihmisiä ryöstettiin ja pidätettiin joulukuussa 2008, siten että heidät löydettiin 23-24. joulukuuta poliisin pidättäminä. 12 poliisia, osa aseistettuna, pidätti 3.12.2008 kansallisen ihmisoikeusjärjestön Zimbabwe Peace Project (ZPP) johtajattaren Jestina Mukoko kotoaan. 24.12.2008 oikeus esitti Jestina Mukokolle syytteen sotilaiden rekrytoinnista Botswanaan, minkä hän kielsi. Amnesty International arvioi Jestina Mukokon mielipidevangiksi. Vastaavasti ZPP:n työntekijät Broderick Takawira ja Pascal Gonzo pidätettiin 8.12.2008. 5. joulukuuta 2008 pidätettiin ihmisoikeuslakimies Zacharia Nkomo, jonka veli ihmisoikeusjuristi Harrison Nkomo tutki Jestina Mukokon pidätystä.


title: Ihmisoikeudet Zimbabwessa

text: Zimbabwe äänesti YK:ssa kuolemanrangaistuksen sallimisen puolesta joulukuussa 2008.


title: Etelänkynsisammal

text: Etelänkynsisammal ("Dicranum tauricum") on sammallaji. Etelänkynsisammal on alueellisesti uhanalainen ja se täyttää silmälläpidettävien kriteerit. Laji muistuttaa katkokynsisammalta ("Dicranum viride").


title: Etelänkynsisammal

text: Etelänkynsisammalta kasvaa pohjoisella pallonpuoliskolla lauhkealla vyöhykkeellä mereisillä alueilla. Suomessa sitä on tavattu Ahvenanmaalla, Varsinais-Suomessa ja Uudellamaalla.


title: Etelänkynsisammal

text: Etelänkynsisammal kasvaa vanhoissa metsissä lahopuulla, joskus myös puiden rungoilla tai kallioilla.


title: Ferdinando Gentile

text: Ferdinando "Nando" Gentile (s. 1. tammikuuta 1967, Tuoro) on italialainen entinen koripalloilija. Kaudella 2009–2010 hän toimi Lottomatica Roman päävalmentajana, mutta erosi joulukuussa 2009. Hän siirtyi seuran päävalmentajaksi vuoden 2008 loppupuolella. Lottomatican lisäksi hän on toiminut Andrea Costa Imolan päävalmentajana.


title: Robin Hood: The Legend of Sherwood

text: Robin Hood: The Legend of Sherwood on vuonna 2002 julkaistu reaaliaikainen strategiapeli. Sen kehitti Spellbound ja julkaisi Strategy First. Pelissä pelaaja hallitsee kerrallaan yhdestä viiteen hahmoa, joista jokaisella on kolme usein erilaista toimintoa, kuten jousella ampuminen, tajuttomaksi lyöminen ja lukkojen tiirikoiminen. Peli perustuu Robin Hoodin tarinoihin.


title: Dimítrios Golémis

text: Dimítrios P. Golémis (; 15. marraskuuta 1874 Lefkas – 9. tammikuuta 1941) oli kreikkalainen yleisurheilija ja olympiamitalisti, joka kilpaili keskimatkojen juoksuissa. Ateenan olympialaisissa 1896 hän voitti pronssia 800 metrin juoksussa ja sijoittui kuudenneksi 1 500 metrillä.


title: Kerry Weaver

text: Kerry Weaver on kuvitteellinen hahmo yhdysvaltalaisessa sairaalasarjassa "Teho-osasto". Hahmo tuli mukaan sarjaan toisella tuotantokaudella ja lähti kolmannentoista kauden aikana. Weaver tuli sarjassa tunnetuksi kunnianhimostaan ja nopeasta uralla etenemisestään. Hänellä on Henry-niminen poika suhteesta palomies Sandy Lopezin kanssa.


title: S.League

text: S. League on Singaporen ylin ammattilaisjalkapalloilusarja. Liiga käynnistyi virallisesti vuonna 1996, jolloin siihen kuului kahdeksan joukkuetta. Vuodesta 2003 lähtien sarjaan on hyväksytty myös ulkomaisia seuroja liigan kilpailukyvyn ja profiilin parantamiseksi.


title: S.League

text: Ennen S.Leaguen perustamista Malesian cup oli maan tärkein jalkapallokilpailu. Singaporessa pelattiin muita maan sisäisiä sarjoja, joissa pelasivat enimmäkseen amatöörit. Singapore menestyi Malesian jalkapallokilpailuissa hyvin, mutta vuonna 1995 Singaporen jalkapalloliitto ilmoitti vetäytyvänsä Malesian jalkapallokilpailuista, joihin se oli osallistunut vuodesta 1921 lähtien. Virallinen syy oli maan tarve edistää ja laajentaa maan jalkapalloyhteisöä Singaporen oman liigan kautta.


title: S.League

text:
S.Leaguen voittajajoukkue pääsee karsimaan paikasta AFC:n mestarien liigaan. Toiseksi sijoittunut pääsee osallistumaan AFC Cupiin.
Kaudella 2018 liigassa pelaa 9 joukkuetta.


title: S.League

text: Eniten mestaruuksia maan liigassa on voittanut Warriors FC, joka toimi aiemmin nimellä Singapore Armed Forces FC, Singaporen armeijan mukaan.


title: Haprakynsisammal

text: Haprakynsisammal ("Dicranum fragilifolium") on sammallaji. Se kasvaa muun muassa puiden tyvillä ja kannoilla. Haprakynsisammal on väritykseltään vihreänruskea. Haprakynsisammal katkeilee kärjistään helposti. Haprakynsisammal kuuluu "Dicranaceae" -heimoon ja kynsisammalten sukuun.


title: Luka Kovač

text: Luka Kovač on kuvitteellinen hahmo televisiosarjassa "Teho-osasto" ("ER"). Häntä esittävä Goran Višnjić liittyi sarjan näyttelijäkaartiin kuudennella tuotantokaudella ja lähti sarjasta kolmannellatoista kaudella. Kovač menetti perheensä sodassa ja muutti kotimaastaan Kroatiasta Yhdysvaltoihin saadakseen uuden alun.


title: Luka Kovač

text:
Henkilö
Luka on salkea nuori lääkäri Kroatiasta. Saapuessaan uuteen työpaikkaansa hän herättää heti useiden naislääkäreiden ja -sairaanhoitajien huomion komealla ulkokuorellaan, mutta joutuu myös useisiin konflikteihin kollegojensa kanssa ylimielisen käytöksensä johdosta. Miehen todellinen luonne kuitenkin paljastuu hänen suorittaessaan urhoollisia sankaritekoja kollegansa John Carterin kanssa pelastaessaan lukuisia ihmisiä.


title: Luka Kovač

text: Suhteet: Carol Hathaway, Abby Lockhart, Sam. Luka lähtee sarjasta mentyään naimisiin Abbyn kanssa ja saatuaan pojan.


title: Kazuhiro Mizoguchi

text: Kazuhiro Mizoguchi (s. 18. maaliskuuta 1962 Shirahama, Wakayama) on japanilainen keihäänheittäjä. Mizoguchi oli keihäänheiton Aasian ennätyksen haltija vuoteen 2014 saakka tuloksella 87,60 metriä, jonka hän heitti 27. toukokuuta 1989 San Joséssa, Kaliforniassa. Hänet valittiin Japanissa vuoden urheilijaksi 1989.


title: Kazuhiro Mizoguchi

text: Vuoden 1986 Aasian kisoissa Mizoguchi voitti keihäänheitossa kultaa tuloksella 76,60 metriä. Yleisurheilun maailmanmestaruuskilpailuissa 1987 hänen paras heittonsa kantoi 80,24 metriä, millä hän sijoittui kuudenneksi.


title: Kazuhiro Mizoguchi

text: Ensimmäistä kertaa Mizoguchi sai tietää keihäänheitosta seuratessaan lukioikäisenä televisiosta erästä yleisurheilukisaa. Jälkeenpäin hän ryhtyi opettelemaan lajia omatoimisesti ja käytti aluksi harjoitteluunsa pitkiä keppejä, sillä keihästä ei ollut helposti saatavilla. Japanissa hänestä tuli hyvin suosittu urheilija sen jälkeen, kun hän oli heittänyt San Joséssa toukokuussa 1989 erittäin lähelle silloista keihään maailmanennätystä. Heitto kantoi 87,60 metriä, ja hän jäi vain kuusi senttimetriä Jan Železnýn maailmanennätyksestä 87,66. Heitto oli vuoden 1989 pisin maailmassa. Lähimmäksi pääsi Steve Backley, jonka tuon vuoden paras tulos oli 85,90 metriä.


title: Haprarahkasammal

text: Haprarahkasammal ("Sphagnum riparium") on sammallaji. Haprarahkasammal kuuluu "Sphagnaceae" -heimoon ja rahkasammalten sukuun. Väritykseltään haprarahkasammal on vihreä. Kooltaan se on noin 15–25 senttimetriä. Haprarahkasammal kasvaa yleisesti koko Suomessa niukka- ja keskiravinteisilla nevoilla, suo-ojissa ja rannoilla.


title: Enter (näppäin)

text: Enter- eli syöttö- tai vuoronäppäin (usein myös return- eli palautusnäppäin) on tietokoneessa näppäin, jota painamalla käyttäjä voi lopettaa tietokokonaisuuden (kuten komennon tai tekstikappaleen) syöttämisen tai hyväksyä tietokoneen ehdottaman toiminnon. Tyypillisesti tekstipohjaisessa tai komentoliittymässä käyttäjä syöttönäppäintä painamalla siirtää vuoron tietokoneelle, jotta se suorittaisi annetun komennon. Graafisessa käyttöliittymässä tietokoneen ehdottaman toiminnon voi syöttönäppäimen sijasta vaihtoehtoisesti hyväksyä hiiren napsautuksellakin.


title: Enter (näppäin)

text: Tietokoneen näppäimistössä on usein kaksi erilaista syöttönäppäintä, joista toinen on varsinainen enter-näppäin ja toista voidaan kutsua return-näppäimeksi, mutta yleensä ne toimivat samalla tavalla. Return- eli palautusnäppäin sijaitsee näppäimistön kirjainosan oikealla laidalla, ja se on muita näppäimiä isompi. Tavallisesti siinä on vasemmalle kääntyvän nuolen kuva () tai toisinaan teksti "enter", mutta esimerkiksi Applen valmistamissa näppäimistöissä siinä on tyypillisesti teksti "return". Varsinainen enter- eli syöttönäppäin sijaitsee numerosormion oikeassa alanurkassa, ja siinä lukee yleensä "enter". Kaikissa näppäimistöissä ei numerosormiota eikä siihen kuuluvaa enter-näppäintä kuitenkaan ole.


title: Enter (näppäin)

text: Palautusnäppäin juontaa juurensa kirjoituskoneista, joissa paperia kirjasin-iskurien alitse liikuttanut kirjoitustela (tai oikeammin telan kiinnitystelineenä toiminut vaunu, ) näppäiltäessä vähitellen siirtyi oikealta vasemmalle ja piti aina riviä vaihdettaessa palauttaa alkuasentoonsa. Mekaanisissa kirjoituskoneissa oli tätä varten palautusvipu (), jota väännettäessä tela samalla pyörähti ja siirsi paperia hiukan ylöspäin, niin että kirjasimet sen jälkeen osuivat uudelle riville.


title: Enter (näppäin)

text: Sähkömekaanisissa kirjoituskoneissa palautusvivun korvasi palautusnäppäin, joka sijoittui näppäimistön oikeaan laitaan. Mekanismin kehityttyä kirjoitustelan ei enää tarvinnut kuljettaa paperia oikealta vasemmalle, vaan tela pysyi paikoillaan ja sen sijaan kirjasin-iskurit liikkuivat tekstin syöttökohdan mukana vasemmalta oikealle, kunnes palautusnäppäintä painettaessa siirtyivät takaisin vasempaan reunaan. Tämä toimintamalli on periytynyt tietokoneisiin siten, että näytössä kohdistin etenee tekstiä syötettäessä vasemmalta oikealle ja sitten palautusnäppäintä painettaessa siirtyy uuden rivin alkuun (tosin esimerkiksi nykyaikaiset tekstinkäsittelyohjelmat osaavat huolehtia rivinvaihdosta automaattisesti, joten tavallisesti palautusnäppäimen painaminen tarkoittaa kappaleenvaihtoa).


title: Kultapiikkimakrilli

text: Kultapiikkimakrilli ("Gnathanodon speciosus") on valtamerissä elävä parvikala. Sitä tavataan Tyynenmeren itäosassa Kalifornian rannikolta Karibialle ulottuvalla alueella, yleensä läheltä koralliriuttoja.


title: Kultapiikkimakrilli

text: Kultapiikkimakrilli voi kasvaa 120 cm pitkäksi ja painaa 15 kg. Se on pohjaväriltään metallinhohtoinen, ja sitä koristavat mustat pystyraidat.


title: Kultapiikkimakrilli

text: Kultapiikkimakrilli elää syvissä laguuneissa ja riuttojen merenpuolisilla rinteillä missä ne kaivelevat hiekasta selkärangattomia. Ne syövät myös pieniä kaloja. Nuoret yksilöt elävät joskus meduusoiden poltinlonkeroiden suojissa.


title: Kultapiikkimakrilli

text: Kultapiikkimakrilliparvet seurailevat joskus suuria kaloja kuten haita, tai toisinaan myös sukeltavia ihmisiä.


title: Kultapiikkimakrilli

text: Kultapiikkimakrilleja pidetään joskus suurissa, vähintään 1500 litran akvaarioissa.


title: Moventas

text: Moventas Gears Oy on yksi maailman johtavista tuulivoimaloiden voimansiirtoratkaisuja valmistavista ja huoltopalveluja tarjoavista yhtiöistä. Moventaksella on yli 35 vuoden kokemus tuulivoima-alalla ja on tuuliturbiinivaihteiden suunnittelun ja valmistuksen edelläkävijä. Moventas tarjoaa huoltopalveluja ja varaosia omiin tuotteisiinsa ja suureen osaan kilpailevien yritysten tunnetuimmista vaihdemalleista.


title: Moventas

text: Moventaksen päätoimipiste ja tehtaat ovat Suomessa, jossa työskentelee yli 400 tuulialan ammattilaista. Kokonaisuudessaan yrityksellä on kymmenen huolto- ja myyntiyksikköä Euroopassa, Pohjois-Amerikassa ja Aasiassa. Moventas on osa globaalia teollisuusryhmää, Clyde Blowersia.


title: Moventas

text: Moventas Gears Oy:n juuret ovat Valmet Voimansiirrossa ja Santasalo Vaihteissa. Vuosina 2001–2005 yhtiö toimi nimellä Metso Drives.


title: Moventas

text: Kesäkuussa 2011 Moventaksen Karkkilassa ja Jyväskylässä sijaitsevat tytäryhtiöt hakeutuivat yrityssaneeraukseen yrityksen toiminnan vakauttamiseksi. 37 henkeä työllistävä Moventaksen emoyhtiö Moventas Oy jätti konkurssihakemuksen ja emoyhtiön toiminnot siirrettiin tytäryhtiöille.


title: Moventas

text: Marraskuussa 2011 ilmoitettiin Moventaksen myynnistä kokonaisuudessaan brittiläiselle Clyde Blowers -yritykselle sadan miljoonan euron hintaan. Kauppa koski sekä teollisuusvaihteita valmistavaa Moventas Santasalo Oy:tä että tuulivoimavaihteita valmistavaa Moventas Wind Oy:tä. Moventas-yhtiöt fuusioitiin 31. elokuuta 2012 yhdeksi yhtiöksi, Moventas Gears Oy:ksi.


title: Moventas

text: Syyskuussa 2013 Moventas laajeni merituulivoimabisnekseen ostaessaan David Brownin kyseisen alan liiketoiminnan sekä tuotantoyksikön testikenttineen Isossa-Britanniassa. Samalla Moventas perusti maahan uuden tytäryhtiön. Perustettu yhtiö aloittaa uuden sukupolven tuulivaihteiden tuotannon, joiden suunnittelu ja valmistus tehdään yhteistyössä Suomen ja Ison-Britannian yksiköiden välillä.


title: Moventas

text: Tammikuussa 2015 Santasalo Moventas -konserni jakautui kahtia yhtiöihin, joissa tuulivaihteita valmistava Moventas ja teollisuusvaihteita valmistava Santasalo keskittyvät omien alojensa liiketoimintoihin.


title: Moventas

text: Keväällä 2018 valmistui Moventaksen Ikolan tehtaan laajennus. Uuden tuotantotilan tarve syntyi tuulivoimavaihteiden koon ja tuotantomäärän kasvun kautta.


title: Timo Nieminen (tennispelaaja)

text: Timo Nieminen (s. 6. lokakuuta 1981 Helsinki) on suomalainen tennispelaaja. Hän aloitti tennisuransa 7-vuotiaana ja voitti urallaan kaksi ATP-tason ottelua. Hän voitti urallaan 16 ITF Futures -turnausta. Hän edusti Suomea Davis Cupissa 12 maaottelussa vuosina 2002–2012.


title: Timo Nieminen (tennispelaaja)

text: Nieminen ilmoitti lopettavansa ammattilaisuransa heinäkuussa 2013 Tampere Openin jälkeen.


title: Timo Nieminen (tennispelaaja)

text: s = sisäkenttä


title: Huppukorppikotka

text: Huppukorppikotka ("Necrosyrtes monachus") on pienikokoinen afrikkalainen korppikotka.


title: Huppukorppikotka

text: Linnun pituus on 62–72 cm, siipien kärkiväli 169–172 cm ja paino 1,5–2,1 kg. Se on kooltaan pikkukorppikotkan luokkaa. Sen höyhenpuku on kokonaan tummanruskea, vain kalju pää on vaalea. Nokka on linnun kokoon nähden hento. Sukupuolet ovat samanvärisiä.


title: Huppukorppikotka

text: Huppukorppikotka elää Afrikassa Sahelin alueella Senegalista Etiopiaan ja siitä etelään aina Nataliin ja Oranjejoelle saakka. Se on monin paikoin yleisin savannien korppikotkalaji Saharan eteläpuolisessa Afrikassa. Lajin elinympäristön ala on noin 15 miljoonaa neliökilometriä, ja vuonna 2011 sen populaatioksi arvioitiin maksimissaan 197 000 yksilöä. Kannan suuruus on selvässä laskussa, joten se luokiteltiin samana vuonna erittäin uhanalaiseksi ja vuonna 2015 äärimmäisen uhanalaiseksi.


title: Huppukorppikotka

text: Laji elää pääosin ihmisasutuksen tuntumassa mutta myös rannikoiden ja vesistöjen lieterantojen ja laguunien reunamilla.


title: Huppukorppikotka

text: Pesä on puussa.


title: Huppukorppikotka

text: Syö raatoja, jätteitä ja ruuantähteitä. Kapealla nokallaan se kaivaa raatojen luiden väleistä sen, mitä isommat korppikotkat eivät pysty hyödyntämään.


title: Hentorahkasammal

text: Hentorahkasammal ("Sphagnum tenellum") on sammallaji. Hentorahkasammal kuuluu "Sphagnaceae" -heimoon ja rahkasammalten sukuun. Väritykseltään se on vihreä.


title: Hentorahkasammal

text: Hentorahkasammal kasvaa Suomessa keidassuoalueella yleisenä ja pohjoisessa paikoitellen.


title: Luettelo Final Fantasy IX:n hahmoista

text: Tämä on luettelo roolipeli Final Fantasy IX:n hahmoista.


title: Luettelo Final Fantasy IX:n hahmoista

text: Zidane Tribal, 16


title: Luettelo Final Fantasy IX:n hahmoista

text: Zidane on Final Fantasy IX:n pakollinen päähahmo. Hän on luonteeltaan sosiaalinen ja osallistuva, mikä onkin hyvä Final Fantasy VII:n ja VIII:n yksinäisten susien jälkeen. Zidane on myös aikamoinen naistenmies, joskin hän harvoin saa kinuamaansa huomiota naisilta. Hänellä on myös häntä. Samanlaisia hännällisiä olentoja löytyy Terrasta. Myös pelin arkkivihollisella Kujalla on häntä, joka on myös samaa rotua kuin Zidane. Zidane ei myöskään muista mitään menneisyydestään, joten hänellä ei ole minkäänlaista perhettä. Pelin alussa Zidane kuuluu ilmalaiva Tantaluksen rosvojoukkoon, joka ottaa haltuunsa lentävän teatterialuksen Prima Vistan. Prima Vista lentää joka vuosi Alexandriaan esittämään teatterinäytöstä. Joukon tehtävänä on kidnapata Alexandrian prinsessa Garnet, mutta lopulta selviääkin, että prinsessa haluaa päästä pakoon tylsää seurapiirielämää ja haluaa näin tulla kidnapatuksi. Zidane iskee heti alkumetreillä silmänsä Garnettiin ja yrittää jatkuvasti vokotella häntä. Aseenaan Zidane käyttää tikaria tai kaksiteräisiä varkaan miekkoja ja taistelussa hän osaa käyttää elintärkeää varastamiskykyä.


title: Luettelo Final Fantasy IX:n hahmoista

text: Garnet Til Alexandros 17th, 16


title: Luettelo Final Fantasy IX:n hahmoista

text: Garnet on Alexandrian nuori ja kaunis prinsessa, kuningatar Brahnen ottotytär, jonka on määrä hallita kuningaskuntaa äitinsä jälkeen. Hän on varsin kyllästynyt hienostoelämään ja lähteekin tämän takia vapaaehtoisesti Zidanen mukaan. Prinsessalla ei ole minkäänlaista aikaisempaa kosketusta tavallisten ihmisten elämään ja niinpä hänellä onkin vaikeuksia tulla toimeen muiden epähienostuneiden ihmisten kanssa, mutta hän yrittää silti hartaasti. Tämän vuoksi hän ottaa käyttöön kutsumanimen Dagger. Nuoruudessaan Garnet on löytänyt itsensä sisältä muinaisten eidolonien henkiä, joten hänellä on kyky manata joitakin niistä. Saattaakin olla, että hän on jonkinlaista sukua mystiselle manaajien suvulle.


title: Luettelo Final Fantasy IX:n hahmoista

text: Adelbert Steiner, 33


title: Luettelo Final Fantasy IX:n hahmoista

text: Steiner on aatelinen ritari, joka on omistanut koko elämänsä palvellakseen Alexandrian kuningatar Brahnea. Steiner on viimeisen päälle lojaali sekä erittäin tunnontarkka. Hän johtaa Alexandrian ainoaa mieskomppaniaa, Knights of Plutoa. Steinerin erikoistehtävänä on suojella kaikin tavoin Alexandrian nuorta prinsessa Garnettia. Kun Garnet lähtee Steinerin suureksi ihmetykseksi vapaaehtoisesti Zidanen mukaan, tämä yrittää kaikin mahdollisin keinoin saada prinsessan palaamaan kanssaan takaisin Alexandriaan äitinsä, kuningatar Brahnen, luo. Oikeastaan Steiner ei haluaisi viettää hetkeäkään Zidanen kanssa, mutta hänen on pakko, sillä hän ei voi uskollisuutensa takia jättää prinsessa Garnettia missään tilanteessa. Eikä hän liioin voi valansa takia saada prinsessaa lähtemään mukaansa väkivalloin. Steiner yrittää samalla saada selville, miksi ennen niin oikeamielinen kuningatar Brahne on muuttunut julmaksi ja valloitusaikeita hautovaksi hallitsijaksi. Steiner käyttää aseenaan valtavaa miekkaa ja osaa monia ritareille ominaisia fyysisiä erikoishyökkäyksiä.


title: Luettelo Final Fantasy IX:n hahmoista

text: Vivi Ornitier, fyysisesti 9-vuotias, oikeasti 6 kuukautta vanha.


title: Luettelo Final Fantasy IX:n hahmoista

text: Vivi on pelin juonen kannalta yksi tärkeimmistä hahmoista. Pelin aikana pohditaankin Vivin kautta erittäin syvällisiä kysymyksiä, kun hän koittaa löytää syitä, miksi hän ylipäätään on olemassa. Vasta yhdeksänvuotiaalla Vivillä ei Zidanen tapaan ole mitään tietoa perheestään. Ensimmäiset vuotensa hän eli setävainajansa luona. Vivi on Brahnen palveluksessa olleiden mustien maagien prototyyppi, mutta ei ole koskaan itse ollut Brahnen palveluksessa. Myöskään maagien vuoden mittainen elinrajoite ei koske Viviä. Vivi on luonteeltaan Zidanen vastakohta; ujo, kömpelö ja hiljainen. Taistelussa Vivi käyttää erittäin tehokasta, vahingoittavaa mustaa magiaa ja hän pystyy myös terästämään Steinerin miekkaa elementtimagialla.


title: Luettelo Final Fantasy IX:n hahmoista

text: Quina Quen, ?


title: Luettelo Final Fantasy IX:n hahmoista

text: Quina on ehdottomasti Final Fantasy IX:n oudoin hahmo ja hänestä ei oikeastaan tiedetä juuri mitään. Quina kuulu Quenien heimoon, joka on omistautunut syömään kaikkea eteen sattuvaa. Quina liittyy Zidanen seuraan päästäkseen maailmalle syömään eksoottisia ruokalajeja. Hän muistuttaa etäisesti myös Vivin setää. Aseenaan Quina käyttää suurta haarukkaa ja hän voi syödä (!) vihollisia ja oppia niiden erikoisiskuja. Hänen sukupuolestaan ei anneta pelin aikana pienintäkään vihjettä, paitsi kohtauksessa, jossa hahmot voivat jatkaa matkaansa vain avioitumalla, jolloin Quinalle ja Viville pidetään häät ja se osoittaisi, että Quina olisi naispuolinen. Kun Quinasta puhutaan yksikön kolmannessa persoonassa, käytetään pelissä sanaa s/he.


title: Luettelo Final Fantasy IX:n hahmoista

text: Freya Crescent, 33


title: Luettelo Final Fantasy IX:n hahmoista

text: Freya on viimeisiä lohikäärmesotureita. Hän on jättänyt kotimaansa Burmecian etsiäkseen kadonnutta rakkauttaan. Freya on Zidanen vanha tuttu. He tapaavat uudestaan pelin alkumetreillä, jolloin Freya kuulee, että kuningatar Brahne on aloittanut invaasion Burmeciaan käyttäen hallitsemiaan salaperäisiä mustia maageja apunaan. Freya lähtee ystävysten mukaan Burmeciaan toteuttaakseen pyhän tehtävänsä pelastaa Burmecian kuninkaallinen perhe. Freya käyttää taistelussa keihäitä, atraimia ja mm. lohikäärmesotureiden hyppytaitoa, jonka avulla hän pystyy hyppäämään korkealle ilmaan ja putoamaan myöhemmin vihollisten sekaan suurta vahinkoa aiheuttaen.


title: Luettelo Final Fantasy IX:n hahmoista

text: Eiko Carol, 6


title: Luettelo Final Fantasy IX:n hahmoista

text: Eiko on viimeinen jo tuhansia vuosia vanhan eidolonien salaisuuksia tutkineen mystisen manaaja-suvun edustaja. Hän elää Madain Sarilla, muinaisten manaajien kaupungin raunioissa, seuranaan vain valtaisa määrä moogleja. Zidanen ystävineen tavatessa Eikon, lähtee hän heidän mukaansa tutustuakseen maailmaan samalla tehden vastoin isoisänsä neuvoa, ettei poistu kotipaikastaan ennen kuin on täyttänyt kuusitoista vuotta. Taistelussa Eikolla on kyky manata eidoloneja ja käyttää parantavaa valkoista magiaa liittolaisiinsa.


title: Luettelo Final Fantasy IX:n hahmoista

text: Amarant Coral, ?


title: Luettelo Final Fantasy IX:n hahmoista

text: Amarant on jörö palkkasoturi, joka luottaa voimaansa ja riippumattomuuteensa muista. Hän tekee mitä tahansa rahasta. Amarant tuntee Zidanen ennestään ja kantaa kaunaa tätä kohtaan eräästä ikävästä tempusta muutama vuosi sitten. Tavatessaan tämän uudestaan Amarant haastaa Zidanen kaksintaisteluun, josta hän selviytyy voittajana. Amarant lähtee Zidanen mukaan, koska hän haluaa saada selville Zidanen voimien salaisuuden. Hän ei pahemmin välitä muista Zidanen kumppaneista, vaan uskoo näiden vain hidastavan itseään. Taistelussa Amarant käyttää perinteisiä monkin ominaisuuksia, eli fyysisiä erikoishyökkäyksiä ja comboja.


title: Luettelo Final Fantasy IX:n hahmoista

text: Kuja, 16


title: Luettelo Final Fantasy IX:n hahmoista

text: Kuja on Final Fantasy IX:n keskeisin vihollinen. Pelaaja tapaa hänet ensimmäistä kertaa CD #1:n loppupuolella, Burmeciassa. Kuja on hyvin kylmä ja karismaattinen ihminen. Kujan on luonut Terrasta kotoisin oleva mies nimeltä Garland. Kuja syntyi samoihin aikoihin kuin Zidane, jonka tuloksena Kujaa ja Zidanea on luultu sisaruksiksi. Kuja on myös kuningatar Brahnen järjestämien hyökkäysten takana. Hänen ulkonäkönsä kauneuden vuoksi häntä voi helposti luulla naiseksi. Pelin loppupuolella Kuja menee trancetilaan ja hänen voimansa kasvavat entisestään.


title: Neljä nolattua neroa

text: Neljä nolattua neroa voi viitata seuraaviin:


title: Geórgios Mávros

text: Geórgios Mávros () (15. maaliskuuta 1909 Kastelórizo – toukokuu 1995) oli kreikkalainen lakimies ja poliitikko.


title: Geórgios Mávros

text: Mávros valittiin ensimmäisen kerran Kreikan parlamenttiin liberaalipuolueen () riveistä vuonna 1946. Vuonna 1963 hän otti vastuun maan hallituksen talouspolitiikasta. Mávros toimi Kreikan kansallispankin johtajana vuosina 1964–1966. Mávros vastusti sotilasjunttaa aktiivisesti. Juntan hajottua hänet valittiin keskustaunionin johtoon. Mávros toimi sotilasjuntan hajottua maansa ulkoministerinä vuonna 1974. Huonosti sujuneiden vaalien jälkeen vuonna 1977 Mávros erosi puolueen johtajan paikalta. Mávros valittiin parlamenttiin vuonna 1981 itsenäisenä ehdokkaana PASOK-puolueen listoilta.


title: Geórgios Mávros

text: Mávros valittiin PASOKin riveistä kaudeksi 1984–1989 Euroopan parlamenttiin. Parlamentissä hän kuului sosiaalidemokraattiseen ryhmään. Mávros kuului 26. heinäkuuta 1984 ja 20. tammikuuta 1987 välisen ajan talous- ja raha-asioita sekä teollisuuspolitiikkaa käsittelevään ja institutionaalisten asioiden valiokuntiin. Työjärjestystä ja vetoomuksia käsittelevä valiokuntaan hän kuului 9. lokakuuta 1984 – 20. tammikuuta 1987. 12. helmikuuta 1985 ja 20. tammikuuta 1987 välisen ajan Mávros vastasi suhteista EFTA-maiden parlamenttien jäsenten komiteaan. Mávros oli 21. tammikuuta 1987 – 8. helmikuuta 1988 talousarvion valvontavaliokunnan jäsen. Mávros oli lisäksi varajäsenenä oikeusasioita ja kansalaisten oikeuksia käsittelevässä valiokunnassa 26. heinäkuuta 1984 – 20. tammikuuta 1987 sekä institutionaalisten asioiden valiokunnassa 21. tammikuuta 1987 – 24. heinäkuuta 1989.


title: Geórgios Mávros

text: Vuosi europarlamenttivaalien jälkeen Mávros valittiin myös Kreikan parlamenttiin PASOKin riveistä.


title: Geórgios Mávros

text: Mávros kuoli toukokuussa 1995 hengityselimistössä olleeseen tulehdukseen. Hautajaiset järjestettiin Ateenassa. Mávros oli naimisissa ja hänellä oli yksi poika.


title: Neljä nolattua neroa (albumi)

text: Neljä nolattua neroa on uuden aallon punkyhtye Vaavin debyyttialbumi, joka julkaistiin huhtikuussa 1980.


title: Neljä nolattua neroa (albumi)

text: Albumin kappaleista julkaistiin singlenä ”Tytöt hymyilee”. Kuukauden välein helmikuussa ja maaliskuussa 1980 ennen Neljää nolattua neroa Johanna julkaisi Vaavilta kaksi EP-levyä ("EP:n nimi" ja "Vaavi-EP"), joilla ei ole yhteisiä kappaleita albumin kanssa.


title: Neljä nolattua neroa (albumi)

text: Osa albumin kappaleista on mukana vuonna 1995 julkaistulla CD-kokoelmalla "Tytöt hymyilee".


title: Neljä nolattua neroa (albumi)

text: Levyetiketissä levyn puolet on nimetty kirjaimilla ”P” ja ”M”.


title: Adolf Sinzinger

text: Adolf Sinzinger (29. tammikuuta 1891 Suben, Itävalta – 15. kesäkuuta 1974) oli itävaltalaissyntyinen kenraaliluutnantti Saksan armeijassa toisen maailmansodan aikana.


title: Adolf Sinzinger

text: Natsi-Saksan liitettyä Itävallan alueisiinsa Sinzinger jäi palvelemaan Saksan armeijaan. Sodan alkupuolella hän johti joukkojaan menestyksekkääsi, sillä hänet palkittiin rautaristin ritariristillä 9. helmikuuta 1942. Tuolloin hän toimi 257. jalkaväkirykmentin päällikkönä. Hänet siirrettiin divisioonankomentajaksi Saksan 83. jalkaväkidivisioonaan 12. helmikuuta 1942 ja hän toimi tehtävässä 2. marraskuuta 1942 saakka. Hänet ylennettiin kenraalimajuriksi 1. huhtikuuta 1942. Tammikuussa 1943 hän siirtyi väliaikaisesti 377. jalkaväkidivisioonan komentajaksi.


title: Adolf Sinzinger

text: Vuonna 1943 hän liittyi Saksan kansallissosialistisen työväenpuolueen kultaisella puoluemerkillä palkituiden kenraalien ja amiraalien harvalukuiseen joukkoon. Adolf Hitler myönsi hänelle kyseisen mitalin 30. tammikuuta, kansallissosialistisen puolueen valtaannousun kymmenentenä juhlapäivänä.


title: Adolf Sinzinger

text: Vuonna 1944 heinäkuun 20. päivän salaliiton aikana Sinzinger toimi Wienin sotilaskomendanttina. Salaliittolaiset räjäyttivät pommin Hitlerin päämajassa Itä-Preussissa ja aloittivat vallankaappausyrityksensä soittamalla sotilaspiireihin värväten armeijan paikalliskomentajia mukaan. Peitetoimena he syyttivät SS:ää Hitlerin tappamisesta ja sanoivat sen yrittävän vallankaappausta. Sinzinger uskoi hämäyksen ja pidätti SS:n Wienin poliisijohtaja SS-Brigadeführer Leo Gotzmannin. Salaliitto kuitenkin kaatui Hitlerin jäätyä henkiin. Seuraavana päivänä Sinzingerin ja muiden Wienissä tietämättään vallankaappaajien puolella toimineiden upseerien täytyi kohdata natsipuolueen aluejohtaja Baldur von Schirach, joka raivoissaan repi kultaisen puoluemerkin pois kenraaliluutnantin rinnasta.


title: Nabucco (kaasuputki)

text: Nabucco on maakaasuputkihanke, jolla on tarkoitus tuoda EU:n alueella maakaasua Kaspianmereltä. Se rakennetaan Venäjän South Stream -hankkeen kilpailijaksi, ja sillä on tarkoitus vähentää Euroopan riippuvuutta Venäjän kaasutoimituksista. Hankkeen suunnitelman mukaan putki valmistuisi 2015. Sen hinnaksi on arvioitu kahdeksan miljardia euroa.


title: Nabucco (kaasuputki)

text: Nabucco-yhtymän maat Turkki, Bulgaria, Romania, Unkari ja Itävalta ovat allekirjoittaneet sopimuksen putken rakentamisesta, ja maakaasun tuottaja Turkmenistan on ilmoittanut kannattavansa rakentamista. Venäjä pyritään saamaan hankkeeseen mukaan.


title: Nabucco (kaasuputki)

text: Kaasuputkihanke sai nimensä Giuseppe Verdin oopperan "Nabucco" mukaan, jota hankkeen alullepanneiden OMV:n, MOL:n, Transgazin, Bulgargazin ja Botasin edustajat olivat olleet vuonna 2002 tapaamisensa yhteydessä kuuntelemassa Wienin valtionoopperassa.


title: Per-Erik Hägg

text: Per-Erik Hägg (s. 6. syyskuuta 1926) on entinen suomalainen jalkapalloilija.


title: Per-Erik Hägg

text: Laitahyökkääjänä pelannut Hägg edusti urallaan Porvoon Akillesta 1945–1948 1. divisioonassa ja 2. divisioonassa sekä Kiffeniä 1948–1951 mestaruussarjassa. Hänen paras saavutuksensa oli SM-pronssi kaudella 1949. Kaikkiaan Hägg pelasi neljän kauden aikana 72 pääsarjatason ottelua, joissa hän teki 44 maalia.


title: Per-Erik Hägg

text: Maajoukkueessa Hägg pelasi vuosina 1948–1949 yhteensä kolme maaottelua.


title: Kevin Bieksa

text: Kevin Francesco Bieksa (s. 16. kesäkuuta 1981 Grimsby, Ontario) on kanadalainen jääkiekkoilija, joka edustaa NHL:ssä Anaheim Ducksia. Pelipaikaltaan Bieksa on puolustaja ja hän laukoo oikealta. Hänellä on liettualaiset sukujuuret.


title: Kevin Bieksa

text: Bieksa pelasi kaudesta 2000–2001 neljä vuotta Bowling Greenin yliopistossa Central Collegiate Hockey Association-liigassa (CCHA). Ensimmäisen yliopistokauden jälkeen Vancouver Canucks varasi hänet varausvuorolla 151. Kauden 2003–2004 hän siirtyi kesken kauden Canucksin farmijoukkue Manitoba Mooseen AHL:ään ja pelasi siellä kauden neljä viimeistä ottelua. Kaudella 2004-2005 hänet valittiin AHL:n tulokkaiden tähdistökentälliseen.


title: Kevin Bieksa

text: Bieksa aloitti seuraavan kauden hyvin Manitobassa ja sai palkinnoksi kutsun NHL:ään. Hän teki debyytin Canucksin riveissä 19.12.2005 Los Angeles Kingsia vastaan. Bieksa pelasi avauskaudellaan NHL:ssä 39 ottelua ja sai peliaikaa keskimäärin 16 minuuttia ottelussa.


title: Kevin Bieksa

text: Bieksa avasi maalitilinsä NHL:ssä 13.10.2006 Vesa Toskalan taakse tappio-ottelussa San Jose Sharksia vastaan. Bieksa nopeasti murtautui Canucksin kärkipuolustajien joukkoon ja runkosarjan päätyttyä oli kerännyt joukkueen puolustajista eniten syöttöjä, pisteitä ja jäähyminuutteja, samalla tehtyään myös puolustajalle kovat 12 maalia. Kun Anaheim Ducks oli tiputtanut Canucksin toisella kierroksella pudotuspeleissä, huomioi seurajohto Bieksan läpimurtokauden tekemällä hänen kanssaan kolmen vuoden jatkosopimuksen arvoltaan 11,25 miljoonaa dollaria.


title: Kevin Bieksa

text: 1.11.2007 Nashville Predatorsin Vernon Fiddlerin luistin viilsi Bieksan pohkeen auki ja hän joutui jättämään pelikentät pitkäksi aikaa ja pelasi kaudella 2007–2008 vain 34 ottelua, tehden niissä 12 tehopistettä.


title: Kevin Bieksa

text: Bieksa kärsi loukkaantumisista myös seuraavalla kaudella. Hän loukkasi polvensa 11.10.2008 yritettyään taklata Calgary Flamesin Wayne Primeauta. Bieksa selvisi tilanteesta kuitenkin vain viikon sairauslomalla. 4.12.2008 Bieksa loukkantui ottelussa Nashville Predatorsia vastaan yritettyään irrottaa kiekkoa luistimestaan. Hän pelasi vielä kaksi ottelua kunnes sai tietää että hänen vasemmassa jalassa oli murtuma. Bieksa palasi jäälle oltuaan sivussa kuusi peliä. Loukkaantumisista huolimatta hän oli kaudella Canucksin tehokkain puolustaja tehtyään tehot 11+32=43


title: Kevin Bieksa

text: Bieksalla ja hänen vaimollaan Katiella on yksi poika, vuonna 2007 syntynyt Cole Walter.


title: Laulava porsas: Suuri seikkailu

text: Laulava porsas: Suuri seikkailu ("Charlotte’s Web 2: Wilbur’s Great Adventure") on vuonna 2003 ilmestynyt jatko-osa Hanna-Barberan vuoden 1973 elokuvalle "Laulava porsas". Elokuvan on ohjannut Mario Piluso. David Berón on Wilburin äänenä englanninkielisessä versiossa.


title: Claude Lapointe

text: Claude Laponte (s. 11. lokakuuta 1968 Lachine, Quebec) on kanadalainen jääkiekkoilija.


title: Claude Lapointe

text: Hän on pelipaikaltaan keskushyökkääjä. Claude edusti uransa aikana viittä NHL-seuraa. Ne olivat Quebec Nordiques, Colorado Avalanche, Calgary Flames, New York Islanders ja Philadelphia Flyers. Hän edusti myös sveitsiläistä SC Berniä vuonna 2006.


title: Hannu Hämäläinen (jalkapalloilija)

text: Hannu Hämäläinen (s. 1. tammikuuta 1948 Äänekoski) on entinen suomalainen jalkapalloilija.


title: Hannu Hämäläinen (jalkapalloilija)

text: Keskikentällä pelannut Hämäläinen aloitti uransa Äänekosken Huimassa 2. divisioonassa 1966. Hän siirtyi Käpylän Urheilu-Veikkoihin kaudeksi 1967 ja sieltä seuraavana vuonna mestaruussarjan Lahden Reippaaseen. Hämäläinen pelasi Reippaassa 1968–1970 ja 1975–1981. Lisäksi hän edusti Kuusysiä 1971–1972 ja Helsingin Jalkapalloklubia 1973–1974. Hän voitti Reippaassa Suomen mestaruuden 1970 ja Suomen Cupin kolmesti vuosina 1975, 1976 ja 1978 sekä HJK:ssa mestaruuden 1973. Kaikkiaan Hämäläinen pelasi 13 kauden aikana 212 pääsarjatason ottelua, joissa hän teki 35 maalia.


title: Hannu Hämäläinen (jalkapalloilija)

text: Maajoukkueessa Hämäläinen pelasi vuosina 1975–1976 yhteensä viisi maaottelua.


title: Loistokeisarikala

text:
Loistokeisarikala ("Pomacanthus xanthometopon" vanh. myös "Euxiphipops xanthometopon" ja "Holacanthus xanthometopon") on keisarikaloihin kuuluva kala, jota pidetään joskus meriakvaarioissa.
__notoc__
Loistokeisarikala kasvaa 38 cm pitkäksi. Poikasen väri poikkeaa aikuisen kalan värityksestä tyystin: nuoret yksilöt ovat ruskeavalkoraitaisia, aikuiset turkoosinsinisiä, ja niillä on kirkkaankeltainen pyrstö ja silmänympäristö, sekä tummansininen pää ja pilkku pyrstössä. Koirasta ja naarasta ei voi erottaa ulkonäön perusteella.


title: Loistokeisarikala

text: Loistokeisarikala on kotoisin indopasifiselta merialueelta.


title: Loistokeisarikala

text: Loistokeisarikala viettää luonnossa päivänsä nyppien koralliriutalta sienieläimiä, Meriakvaariossa sen ruokavalioon kuuluvat levävalmisteet ja lihapitoiset pakasteruoat. Sitä ei voi pitää riutta-akvaariossa sillä se syö pehmytkorallit, ja näykkii kivikorallien tentakkeleita ja monia selkärangattomia. Se on myös varsin reviiritietoinen, eikä sovellu toisten keisarikalojen seuraan.


title: Hannu Hämäläinen

text: Hannu Hämäläinen voi tarkoittaa jotakin seuraavista henkilöistä:


title: Alfred Philippi

text: Alfred Philippi (3. elokuuta 1903 - 15. kesäkuuta 1994) oli saksalainen kenraalimajuri toisen maailmansodan aikana.


title: Alfred Philippi

text: Philippi toimi rykmentinkomentajana mm. 304. jalkaväkidivisioonassa, jota hän myös komensi väliaikaisesti helmikuun 1943 ajan. Hänet palkittiin rautaristin ritariristillä 14. toukokuuta 1944. Tuolloin hän komensi 535. krenatöörirykmenttiä. Syyskuun alussa 1944 hän astui tuoreen 569. kansankrenatööridivisioonan (entinen 361. jalkaväkidivisioona) komentajaksi. Yksikkö taisteli länsirintamalla ja osallistui Ardennien taisteluun. Kenraalimajuriksi hänet ylennettiin uudenvuodenpäivänä 1945.


title: Violettikeijuahven

text:
Violettikeijuahven ("Pictichromis porphyrea" vanh. "Pseudochromis porphyreus") on koralliriutoilla elävä aggressiivinen pieni kala, jota pidetään joskus meriakvaarioissa.
Violettikeijuahven kasvaa noin 6–8 cm pitkäksi. Vartalon yleisväri on purppuranpunainen, silmä on sininen, keskeltä musta. Sen voi helposti sekoittaa lilakeijuahveneen.


title: Violettikeijuahven

text: Violettikeijuahven elää luonnossa indopasifisen merialueen koralliriutoilla.


title: Violettikeijuahven

text:
Violettikeijuahven on kokoisekseen aggressiivinen laji. Akvaariossa se saattaa syödä katkaravut ja kiusata toiset pienet kalat hengiltä.
Violettikeijuahven syö pieniä äyriäisiä.


title: Tonopah

text: Tonopah on Yhdysvalloissa Nevadassa sijaitseva CDP, väestönlaskennassa asuinalueeksi määritelty paikka. Se kuuluu Nyen piirikuntaan. Vuoden 2000 laskennan mukaan asukkaita on 2627. Tonopahin koealue, "Area 52" sijaitsee lähellä Tonopahia.


title: Tonopah

text: Tonopah syntyi 1900, kun alueelta löydettiin sattumalta hopeaa. Löydös oli Nevadan historian toiseksi rikkain ja aiheutti hopearyntäyksen. Tonopah kasvoi nopeasti ja sai oman lehtensä "Tonopah Bonanza"n 15. kesäkuuta 1901. Aikaa myöten löydös köyhtyi ja kaupunki menetti suuren osan asukkaistaan. Vuonna 1903 tonopahilaiset kaivosmiehet aiheuttivat kansainvälisen kriisin. 15. syyskuuta kaivosmiehet nostivat väkivaltaisen mellakan kiinalaiskaivostyöläisiä vastaan. Seurauksena Kiina asetti yhdysvaltalaiset tuotteet boikottiin.


title: Luka Špik

text: Luka Špik (s. 9. helmikuuta 1979 Kranj, Jugoslavia) on slovenialainen soutaja. Hän on pariairokaksikon olympiavoittaja ja kolminkertainen maailmanmestari. Hän edustaa Bled VK -seuraa ja häntä valmentaa Milos Jansa.


title: Luka Špik

text: Špik saavutti junioreiden MM-kilpailuissa hopeaa yksikkösoudussa 1995. Hän oli vain 17-vuotias sijoittuessaan Atlantan olympialaisissa 1996 Erik Tulin kanssa pariairokaksikossa 14:nneksi. Vuonna 1997 hän voitti yksikössä junioreiden maailmanmestaruuden. Kölnin MM-kilpailuissa 1998 hän oli pariairokaksikossa Tulin kanssa neljästoista.


title: Luka Špik

text: Špik voitti St. Catharinesin MM-kilpailuissa 1999 kultaa pariairokaksikossa Iztok Čopin kanssa. He voittivat samassa lajissa kultaa myös Sydneyn olympialaisissa 2000 kukistettuaan toiseksi sijoittuneen Norjan runsaalla sekunnilla. Kyseessä oli itsenäisen Slovenian ensimmäinen olympiavoitto.


title: Luka Špik

text: Špik sijoittui Luzernin MM-kilpailuissa 2001 Davor Mizeritin kanssa pariairokaksikossa viidenneksi. Sevillan MM-kilpailuissa 2002 hän kuului kahdeksanneksi sijoittuneeseen Slovenian pariaironeloseen. Milanon MM-kilpailuissa 2003 hän oli Matej Prelogin kanssa pariairokaksikossa neljäs.


title: Luka Špik

text: Ateenan olympialaisissa 2004 Špik saavutti Iztok Čopin kanssa hopeaa pariairokaksikossa. Gifun MM-kilpailuissa 2005 he voittivat samassa lajissa maailmanmestaruuden sekä kuuluivat Davor Mizeritin ja Matej Prelogin kanssa Slovenian hopeajoukkueeseen pariaironelosessa. Etonin MM-kilpailuissa 2006 Špik ja Čop saivat hopeaa pariairokaksikossa. Münchenin MM-kilpailuissa 2007 he voittivat samassa lajissa maailmanmestaruuden 0,28 sekunnin erolla Ranskaan. Pekingin olympialaisissa he sijoittuivat pariairokaksikossa kuudenneksi. Ateenan EM-kilpailuissa 2008 Luka Špik sijoittui Jan Špikin kanssa pariairokaksikossa seitsemänneksi ja Poznańin MM-kilpailuissa 2009 viidenneksi.


title: Luka Špik

text: Špik sijoittui Karapiro Laken MM-kilpailuissa 2010 yksikössä kuudenneksi. Bledin MM-kilpailuissa 2011 hän sijoittui Iztok Čopin kanssa pariairokaksikossa viidenneksi. Lontoon olympialaisissa 2012 he saivat pariairokaksikossa pronssia.


title: Parkkinatunturit

text: Parkkinatunturit () on tunturialue Petsamonvuonon länsipuolella lähellä Norjan rajaa Petsamon piirissä Murmanskin alueen luoteisosassa Venäjällä. Tunturialueen länsipuolella on Näsykkäjärvi, eteläpuolella Näsykkäjoki ja pohjoispuolella Trifonajärvi. Tunturialueen korkein huippu on 293 metriä korkea Isovuori. Parkkinatunturit sijaitsevat Suomen Neuvostoliitolle luovuttaman entisen Petsamon kunnan pohjoisosassa. Parkkinatunturien ja Petsamonvuonon välistä kulkee tie, jota Suomen aikana kutsuttiin Jäämerentieksi. Suomelle kuuluessaan tunturialueen itäpuolella sijaitsivat Näsykän ja Parkkinan kylät, jotka muodostivat Petsamon kirkonkylän. Nykyisin näiden kylien paikalla sijaitsee Petsamon kaupunkityyppinen taajama.


title: Pikkukeiju

text: Pikkukeiju ("Hydrobates monorhis") on pieni ulappalintujen lahkoon kuuluva avomerilintu.


title: Pikkukeiju

text: Linnun pituus on 18–21 senttimetriä ja siivenkärkien väli 45–48 cm. Linnun yleisväritys on tumma ja käsisulissa hieman vaaleaa. Voi sekoittaa myrskykeijuun ("Hydrobates leucorhoa"), jolla on samankokoinen- ja näköinen siipikuvio ja lovimainen pyrstö. Erona myrskykeijuun ovat tumma, selän värinen yläperä ja vaaleatyviset käsisulan ruodit. Voi myös sekoittaa isompaan ja pitempi, sekä kapea pyrstöisempään tyrskyliitäjään ("Bulweria bulwerii").


title: Pikkukeiju

text: Lajin pesimäalueen laajuudeksi on arvioitu 50 000–100 000 km² ja maailmanlaajuiseksi yksilömääräksi 20 000 lintua.


title: Pikkukeiju

text: Pikkukeiju pesii 7 500 parin voimin Verkhovskyn saarella, Vladivostokista etelään, Venäjällä ja vähintään 1 000 parilla Japanissa. Sen populaatioista Kiinassa, Pohjois-Koreassa ja Etelä-Koreassa tiedetään vain vähän. Se saatta pesiä myös Pohjois-Atlantilla.


title: Pikkukeiju

text: Talveksi se siirtyy lounaaseen, Intian valtameren pohjois-osiin.


title: Pikkukeiju

text: Lajia on tavattu Pohjois-Atlantilla useita kertoja. Se on pyydystetty muun muassa Selvagenssaarilla, Kanariansaarten pohjoispuolelta, kalliorannikolta Koillis-Englannista useita kertoja, Norjasta, Ranskasta, Espanjasta, Italiasta ja Israelista. Pohjois-Atlantin ensimmäinen havainto on vasta vuodelta 1983, mikä johtuu luultavasti pikkukeijun yöllisistä elintavoista ja myrskykeijumaisesta ulkonäöstä.


title: Pikkukeiju

text: Sen pahimmat uhat Verkhovskyn pesimäalueella ovat varikset ja vaeltavat pöllöt. Verkhovskyn saari on suojeltu vuodesta 1984 lähtien, mikä on lopettanut turistien aiheuttaman häiriön pesillä.


title: WWE SmackDown! vs. Raw 2006

text: WWE SmackDown! vs. Raw 2006 on WWE-painipeli, jonka on julkaisut PlayStation 2:lle ja PSP:lle.


title: WWE SmackDown! vs. Raw 2006

text:
Batista, The Hurricane, Rob Conway, The Big Show, J.B. Layfield, Rob Van Dam, Booker T, John Cena, Scotty 2 Hotty,
Carlito, Joy Giovanni, Shawn Michaels,
Charlie Haas, Kane, Shelton Benjamin,
Chavo Guerrero, Khosrow Daivari, Snitsky,
Chris Benoit,Kurt Angle, Spike Dudley,
Chris Jericho, Lita, Stacy Keibler,
Chris Masters, Michelle McCool, Steven Richards,
Christian, Mark Jindrak, Sylvain Grenier,
Christy Hemme, Muhammad Hassan, Tajiri,
Danny Basham, Orlando Jordan,Torrie Wilson,
Doug Basham, Paul London, Triple H,
Eddie Guerrero, Randy Orton, Trish Stratus,
Edge, Rene Dupree, The Undertaker,
Eugene, Rey Mysterio, William Regal,
Heindenreich, Ric Flair.


title: WWE SmackDown! vs. Raw 2006

text: Stone Cold, Jimmy Hart, Bret Hart, Davey Boy Smith, The Rock, Mankind, Jake The Snake, Hulk Hogan ja Andre the giant.


title: No Security

text: No Security on The Rolling Stonesin vuonna 1998 julkaistu kuudes virallinen livealbumi, jonka kappaleet ovat peräisin vuosien 1997–1998 "Bridges to Babylon" -maailmankiertueelta.


title: No Security

text: Yhtye ei halunnut vain toistaa "No Securityllä" samoja kappaleita, joita oli julkaistu parilla aiemmalla livealbumilla. Näin ollen albumi sisältää suurten hittien lisäksi myös kappaleita, joita ei ollut koskaan aiemmin julkaistu livealbumilla tai soitettu konserteissa pitkään aikaan.


title: No Security

text: Albumilla vierailevat muusikot Taj Mahal ja Dave Matthews. Taj Mahal duetoi omassa kappaleessaan ”Corinna” ja Matthews kappaleessa ”Memory Hotel”.


title: Titteli

text: Titteli ( = virkanimi) voi tarkoittaa seuraavia:


title: Sinisääskikerttu

text: Sinisääskikerttu ("Polioptila caerulea") on Amerikassa elävä pieni varpuslintu. Se on varhaispesijä ja heimonsa ainoa oikea muuttolintu.


title: Sinisääskikerttu

text:
Sinisääskikertun siipiväli on noin 16 senttiä ja ruumiinpituus 10–11 senttiä. Paino on 5–7 grammaa. Pyrstö on kokoon verrattuna suuri. Väritys on selkäpuolelta sinertävänharmaa ja vatsapuolelta valkoinen. Siipien reunat ja pyrstö ovat mustia, lukuun ottamatta pyrstön valkoisia alahöyheniä. Silmiä ympäröi ohut valkoinen rengas. Nokka on pieni ja ohut. Uros ja naaras ovat hyvin samannäköisiä, mutta uroksen siivet ovat hieman ruskeampia kuin naaraalla, ja naaras on vaaleamman harmaa. Laji sekoitetaan joskus hippiäisiin, mutta sinisääskikertun pyrstö ja nokka ovat pidemmät, eikä sen kaula ole yhtä paksu.
Sinisääskikerttua tavataan yleisenä suurimmassa osassa Mississippijoen itäpuolisia Yhdysvaltoja Mainen osavaltiota lukuun ottamatta. Sitä tavataan myös maan läntisemmissä osavaltioissa Texasissa, Oklahomassa, Nevadassa, Utahissa ja New Mexicossa. Lisäksi se elää Meksikossa ja Kuubassa. Se elää Keski-Amerikassa, Yhdysvaltain länsirannikolla, sekä Floridassa myös vakituisesti. Sinisääskikerttu on heimonsa ainoa muuttolintu, ja ainoa "Polioptila"-suvun laji, jota tavataan kylmässä ilmastossa. Pesimäalue on laajentunut pohjoiseen 1900-luvulla erityisesti itäisessä Pohjois-Amerikassa ja kanta on kasvussa. Talveksi se muuttaa Keski- ja Etelä-Amerikkaan, Karibialle ja Etelä-Floridaan. Sinisääskikerttu pesii monenlaisissa metsissä ja pensaikoissa. Havumetsiä se yleensä karttaa. Pesimäalueita ovat myös katajametsiköt, tulvametsät, subtrooppiset pensaikot ja ylänköjen lehtimetsät. Se suosii kosteita alueita, joissa kasvaa leveälehtisiä puita ja elää usein elinympäristönsä reuna-alueilla. Suurimmat pesintätiheydet ovat etelässä, jossa suotuisimpia pesimäpaikkoja ovat suot ja tulvatasangot.


title: Sinisääskikerttu

text: Levinneisyysalue kattaa noin 6 600 000 neliökilometriä ja maailman sinisääskikerttukannaksi arvioidaan 57 000 000 yksilöä.


title: Sinisääskikerttu

text: Sinisääskikertun laulu on pehmeää, lurittelevaa monimutkaisia sarjoja sekalaista ääntä. Huuto on nasaalinen ja heikko "spee". Ne myös matkivat muiden lintujen laulua. Ääntä on hankala kuulla etenkin pesimisaikaan, jolloin linnut ovat korkealla puissa. Ne laulavat ympäri vuoden. Sinisääskikerttujen lento on lyhyttä ja niiden suosima liikkumistapa on vain hypähdellä paikasta toiselle maassa ja lehvästössä. Ne ovat reviiritietoisia saman sukupuolen edustajia kohtaan ja suhtautuvat vihamielisesti myös kesän ensimmäisen poikueen poikasiinsa, jos ne häiritsevät toisen poikueen kasvatusta. Sinisääskikertut lähtevät talvehtimisalueilta maaliskuun puolessa välissä ja lähtevät takaisin talvehtimisalueille yleensä elokuun puolessa välissä, vähän poikasten itsenäistymisen jälkeen. Elinikä on tavallisesti noin 4 vuotta.


title: Sinisääskikerttu

text: Sinisääskikertun ravintoa ovat hämähäkit ja hyönteiset, kuten kaskaat, nivelkärsäiset, kovakuoriaiset, perhoset, kärpäset ja pistiäiset. Sinisääskikertut ruokailevat enimmäkseen puiden ja pensaiden oksien kärjillä. Ne heiluttelevat pyrstöään toistuvasti ajaakseen saaliin esiin. Suuret saaliit hakataan pienemmiksi oksilla ja isojen hyönteisten siivet poistetaan.


title: Sinisääskikerttu

text: Sinisääskikerttu on yksiavioinen ja pari muodostetaan pian talvehtimisalueilta paluun jälkeen maaliskuun lopulla tai huhtikuussa. Ne pesivät varhain, usein jo huhtikuussa. Pesänrakennukseen osallistuu kumpikin ja se vie lähes kaksi viikkoa. Kuppimaisen pesän rakennusmateriaalina käytetään paljon hämähäkkien ja hyönteisten seittiä ja jäkälää. Naaras munii 3–5 munaa kun pesän valmistumisesta on kulunut 5–10 päivää. Uros ja naaras eivät ole ennen haudonnan alkamista tekemisissä toistensa kanssa ja näkevät vain sattumalta. Haudonta kestää keskimäärin 13 päivää ja siihen osallistuvat molemmat vanhemmista, kuten myös poikasten ruokintaan. Poikaset lähtevät pesästä 12–14 päivän ikäisinä. Usein pari kasvattaa vielä toisen poikueen pesimäkauden aikana.


title: Parastás

text: Parastás () tai Fókiali () on Kreikalle kuuluvan Kastelórizon saaren eteläosassa sijaitseva luola, joka on 75 metriä pitkä, 35 metriä korkea ja 40 metriä leveä. Luola tunnetaan myös ”sinisenä luolana”, sillä auringonvalon taittumisen vuoksi vesi luolassa näyttää syvänsiniseltä. Luolaa pidetään yhtenä harvinaisimmista geologisista ilmiöistä, ja siellä on myös suuri määrä stalaktiitteja ja stalagmiitteja. Luolassa asuu hylkeitä () ja tuhansittain villejä kyyhkyjä. Aikoinaan luola on toiminut merirosvojen turvapaikkana.


title: Parastás

text: Parastákseen on mahdollista mennä pienellä veneellä meren ollessa tyyni. Luolaan on järjestettyjä retkiä.


title: Parastás

text: Parastás on yksi Euroopan kuuluisimmista luolista, ja se on Kreikan suurin meriluola. Parastásta on verrattu jopa Italiassa Caprin saarella sijaitsevaan Grotta Azzurra -luolaan.


title: Stora Tuna IK

text: Stora Tuna IK on ruotsalainen vuonna 1927 perustettu urheiluseura Borlängestä. Seuran lajeja ovat suunnistus, jalkapallo, yleisurheilu, urheiluammunta, voimistelu, hiihto ja triathlon.


title: Stora Tuna IK

text: Suunnistajien seura on Stora Tuna OK. Moninkertainen maailmanmestari Annichen Kringstad edusti seuraa. Seura on menestynyt Tiomilassa ja voittanut Venlojen viestin vuosina 1982, 1984, 1985 ja 2018.


title: Wild West C.O.W.-Boys of Moo Mesa (sarjakuva)

text: Wild West C.O.W.-Boys of Moo Mesa on Ryan Brownin luoma sarjakuva, jonka idean päätyi ensiksi animaatiosarjaksi Wild West C.O.W.-Boys of Moo Mesa, jota esitettiin vuosina 1992–1994. Sarjakuvaa julkaistiin vuosina 1992–1993 yhteensä kaksi 3-osaista minisarjakuvaa. Myöhemmin Brown lisäsi hahmot Turtlesien universumiin, jossa ne tekivät ensi esiitymisensä "Tales of the TMNT" sarjakuvan numerossa 21 maaliskuussa 2006.


text: Kuten televisiosarjassa kerrottu alkutarina aloittaa villin lännen karjapaimen lehmien tarinan komeetan iskeytyessä preerialle, joka aiheutti lähiympäristön eläimille mutaation. Sen seurauksena ne muuttuivat ihmismäisiksi säilyttäen eläimelliset ulkomuodot. Ne alkoivat rakentaa oman yhteisön preerialle, jossa lakia ylläpitäneet pormestari ja sheriffi Terribull saivat lisätukea lainsuojattomia vastaan C.O.W. Boys (Code of the West) kolmikolta, jota johtaa Moe Montana apunaan Dakota Dude ja Cowlorado Kid.


text: Ryan Brown työskenteli Mirage Studiosilla vuodesta 1985 lähtien alkuperäisten Turtlesien parissa. 1980-luvun lopulla hän siirtyi hetkeksi pois Miragen palkkalistoilta ja toimi lelujen suunnittelijana suurimman osan ajastaan. Vuonna 1990 Brown sai idean karjapaimen lehmästä, koska hänen isänsä oli suuri länkkäri ihailija. Hän pyysi Doug Brammeria käsikirjoittamaan toisen 3-osaisen minisarjakuvan, jota julkaisi Archie Comics samaan aikaan televisiosarjan kanssa.


text: Oman animaatiosarjan lisäksi C.O.W.-Boysin päähahmot vierailivat "Teini-ikäiset mutanttininjakilpikonnat" -sarjan kuudennen tuotantokauden jaksossa "Home Invasion" 12. elokuuta 2006. Jaksossa hahmot olivat lähinnä taistelusimulaation tuottamia hahmoja.


title: Dimetyylielohopea

text: Dimetyylielohopea ((CH)Hg) on yksi organoelohopeayhdisteistä.


title: Dimetyylielohopea

text: Se on ihmiselle erittäin vaarallista, sillä se tunkeutuu helposti ja nopeasti useimpien suojakäsineiden ja ihon läpi ja aiheuttaa tappavan myrkytyksen. Aine kulkeutuu hitaasti aivoihin ja tappaa hermosolut.


title: Dimetyylielohopea

text: Dimetyylielohopealla ei ole oikeastaan mitään käyttökohteita sen suuresta myrkyllisyydestä johtuen. Toksikologiassa sitä käytetään referenssimyrkkynä. Sitä on käytetty kalibroitaessa elohopeaa havaitsevia instrumentteja.


title: Dimetyylielohopea

text: Niinkin pieni annos kuin 0,1 millilitraa on kuolettava. Sen LD50-arvo on noin 0,04 mg/kg.


title: Dimetyylielohopea

text: Dimetyylielohopea läpäisee lateksin, PVC:n, butadieenin ja neopreenin sekunneissa ja imeytyy ihon läpi saman tien. Sen vuoksi kaikki normaalit laboratoriokäsineet ovat hyödyttömiä ainetta vastaan. Aine höyrystyy helposti ja höyryt ovat hengenvaarallisia sekä lisäksi paloherkkiä. Vastamyrkkyhoito on aloitettava muutaman päivän kuluessa siitä, kun ainetta on joutunut iholle. Saastuneen kohdan pesu ei enää tässä vaiheessa auta. Vastamyrkyt ovat molekyylejä, jotka muodostavat kompleksi-ioneja ja jotka sitovat elohopean sisäänsä, niin että se lopulta huuhtoutuu virtsan mukana pois.


title: Dimetyylielohopea

text: Myrkytyksen oireet ilmenevät vasta pitkän ajan kuluttua, kun aine on jo kulkeutunut aivoihin, jolloin on liian myöhäistä tehdä mitään. Vuonna 1997 kemisti Karen Wetterhahn sai Dartmouth Collegessa pari pisaraa dimetyylielohopeaa lateksikäsineelleen ja kuoli kuukausia sen jälkeen.


title: Asutustila

text: Asutustila on Suomen valtion harjoittaman asutustoiminnan yhteydessä asutuslakien nojalla muodostettujen tilojen yhteisnimitys. Eri aikoina voimassa olleet asutuslait erosivat sisällöltään toisistaan. Lex Kallion mukaan asutustila oli joko viljelystila tai asuntotila. Asuntotilan pääasiallinen tarkoitus oli olla omistajan ja hänen perheensä asunnon sijoituspaikkana. Koska tilat perustettiin yhteiskunnan tuella, niiden hallintaan liittyi rajoittavia ehtoja. Esimerkiksi sama henkilö sai omistaa vain yhden asutustilan, ellei hän saanut asutuslautakunnan suostumusta useamman hallintaan. Toisaalta jos viljelystila myytiin muulle kuin tilattomalle, oli valtiolla ja kunnalla tilaan etuosto-oikeus. Tila pysyi asutustilana 20 vuotta. Asutustiloja muodostettiin jo ennen toista maailmansotaa, mutta suurin merkitys niillä oli sotien rintamamiesten ja siirtoväen sijoittamisessa.


title: Asutustila

text: Erityyppisiä asutustiloja ennen toista maailmansotaa olivat


title: Asutustila

text: Asutuslain (332/1936) mukaan muodostettiin viljelystiloja ja asuntotiloja sekä hankittiin lisämaata. Maanhankintalain (396/1945) mukaan muodostettiin viljelys-, asuntoviljelys-, kalastus- ja asuntotiloja, asuntotontteja, korvausmetsiä, yhteismetsiä ja laidunalueita sekä hankittiin lisäaluetta ja kylän yhteiseen veteen lisäosuutta. Samoja nimityksiä käytti maankäyttölaki (353/1958), mutta siten ettei asuntotonttia pidetä asutustilana.


title: Asutustila

text: Vuonna 1945 säädetyn maanhankintalain perusteella perustettiin Suomeen yli 100 000 asutustilaa. Osaan asutustiloista tuli kuulumaan ennestään viljelyksessä ollutta maata, jolloin asutustilalla saattoi olla jo sitä perustettaessa pieni ala viljeltävää peltoa. Työläämpi vaihtoehto oli edessä niillä asutustilallisilla, joiden asuttavaksi tuli nk. kylmä tila. Näitä tiloja oli noin 16 000, ja niillä metsä jouduttiin ensin raivaamaan ennen rakennusten pystyttämistä ja peltojen perustamista.


title: Asutustila

text: Muodostettuja tiloja oli kuutta eri tyyppiä: viljelystiloja (peltoa 6–15 hehtaaria) muodostettiin noin 30 000 kappaletta, asuntoviljelystiloja (peltoa 2–6 hehtaaria) muodostettiin noin 15 000 kappaletta, asuntotiloja ja tontteja (niin sanotut rintamamiestalot) noin 56 000 kappaletta, kalastustiloja noin 700 kappaletta, lisämaita noin 33 000 kappaletta sekä yhteismetsiä ja yhteislaitumia noin 1 000.


title: Asutustila

text: Poliittista merkitystä asutustilallisuudella oli muun muassa Suomen Pientalonpoikien Puolueen ja sen seuraajan Suomen Maaseudun Puolueen synnyssä ja kehityksessä.


title: Ryan Brown

text: Ryan Brown (s. 2. toukokuuta 1962 Lodi, Ohio) on yhdysvaltalainen sarjakuvakäsikirjoittaja, sarjakuvapiirtäjä ja figuurien suunnittelija.


title: Ryan Brown

text: Brown valmistui Norwayne High Schoolista vuonna 1980, jonka jälkeen hän julkaisi omia sarjakuvia ja teki Cleveland Plain Dealer sanomalehteen sarjakuvia. Myöhemmin vuonna 1985 Brown palkattiin Mirage Studiosille värittämään Turtles-sarjakuvia. Hän työskenteli Turtlesin parissa aina vuoteen 1989 asti, jonka jälkeen Brown suunnitteli enemmän lelu figuureja ja sai luotua oman sarjan Wild West C.O.W.-Boys of Moo Mesa, joka päätyi myös sarjakuvaksi.


title: Ryan Brown

text: Alku vuosina Brown loi Turtles universumiin hahmot, kuten Hothead, Scratch, Monty Moose, King Lionheart, Half Court, Wyrm, Scumbug, Nahkapää, Dr. El, Wingnut, Ray Fillet, Sand Storm, Mondo Gecko ja Rock'n'Roll Mondo Gecko. Hän palasi takaisin Turtlesin pariin 2000-luvun alussa ja muun muassa kirjoitti vuonna 2006 "Tales of the TMNT" sarjakuvaan tarinoita luomastaan Wild West C.O.W.-Boys hahmoista.


title: Mārtiņš Karsums

text: Mārtiņš Karsums (s. 26. helmikuuta 1986 Riika, Latvian SNT, Neuvostoliitto) on latvialainen jääkiekkoilija, joka edustaa KHL-liigassa Spartak Moskovaa. Boston Bruins varasi laitahyökkääjänä pelaavan Karsumsin toisella kierroksella varausvuorolla 64.


title: Mārtiņš Karsums

text: Kykyjenetsijät kiinnittivät huomiota Karsumsiin vuoden 2003 alle 18-vuotiaiden MM-kisojen ensimmäisen divisioonan turnauksessa, jossa hän teki kaksi maalia ja otti peräti 35 jäähyminuuttia viidessä ottelussa. Vähäiseen peliaikaansa kotikaupunkinsa Vilki Riikassa kyllästynyt Karsums päätti siirtyä kaudeksi 2003–2004 QMJHL:n Moncton Wildcatsiin. Avauskausi Monctonissa sujui loistavasti kun Karsums saalisti 60 ottelussa tehot 30 + 23 = 53. Saman vuoden nuorten MM-kisoissa Karsums oli erinomaisessa iskussa tehtyään viidessä ottelussa tehot 7 + 6 = 13. Kaudella 2004–2005 hän pelasi loukkaantumisten vuoksi vain 30 ottelua, mutta keräsi silti mukavat tehot 14 + 12 = 26.


title: Mārtiņš Karsums

text: 22. toukokuuta 2006 Karsums teki kolmivuotisen sopimuksen Bostonin kanssa, mutta vietti pääosan ajasta farmijoukkue Providence Bruinsissa AHL:ssä. Karsums avasi maalitilinsä NHL:ssä Tampa Bayn riveissä 4. huhtikuuta 2009 New Jersey Devilsiä vastaan iskettyään paluukiekon Martin Brodeurin selän taakse. 4. maaliskuuta 2009 Karsums kaupattiin yhdessä puolustaja Matt Lashoffin kanssa Tampa Bayhin vaihdossa Mark Recchiin.


title: DJ Alimo

text: DJ Alimo (oik. "Asmo Soivio", s. 16. huhtikuuta 1974 Siuntio) tunnetaan parhaiten Beats and Styles -yhtyeen laulajana ja tuottajana. Asmo Soivio on kuvataiteilija Tapio Soivion poika. Alimo jätti Beats and Stylesin Schizosonics-levyn julkaisun yhteydessä musiikillisten erimielisyyksien vuoksi. DJ Controlin Hymy-lehdelle antaman haastattelun mukaan Alimo ”ei halunnut lähteä uuden levyn poppimeininkiin”.


title: NHL:n varaustilaisuus 1996

text: Vuoden 1996 NHL:n varaustilaisuus pidettiin 22. kesäkuuta Yhdysvalloissa Missourin osavaltion St. Louisissa. Draftia pidetään yleisesti yhtenä heikoimmista liigan historiassa sillä vain kourallinen pelaajia on onnistunut nousemaan tähdiksi NHL:ssä. Näitä pelaajia on esimerkiksi Daniel Brière, Zdeno Chára ja Tomáš Kaberle.


Jump Back: The Best of The Rolling Stones 1971–1993 on The Rolling Stonesin marraskuussa 1993 julkaistu kokoelma-albumi. Sitä ei julkaistu Pohjois-Amerikassa ennen elokuuta 2004. Albumi sisältää yhtyeen tunnetuimpia 1970- ja 1980-luvun kappaleita.


title: Raphael: Bad Moon Rising

text: Raphael: Bad Moon Rising on vuonna 2007 ilmestynyt Mirage Studiosin julkaisema ja Bill Moulagen ja Jim Lawsonin luoma 4-osainen sarjakuva, joka perustuu Turtlesista tuttuun sarjakuvahahmoon Raphaeliin. Sarjakuvan tarina sijoittuu "Tales of the TMNT" lehden numeron 7 jälkeisiin tapahtumiin


title: Raphael: Bad Moon Rising

text: Shadow Jonesin tappaessa vahingossa parhaan ystävänsä, jonka seurauksena hän sai Lilithin ja tämän ihmisusi sisarkunnan vihan niskaansa. Shadow matkaa Raphaelin kanssa Casey Jonesin maalaistalolle pitääkseen hetken aikaa matalaa profiilia. Mutta myöhään yöllä oven koputuksen jälkeen heidän aikansa maalaistalolla johtaa aivan uuteen yliluonnolliseen juonittelevaan maailmaan, jossa Raphael kohtaa muun muassa vampyyreja.


title: Jim Lawson

text: Jim Lawson (s. 19. helmikuuta 1960) on yhdysvaltalainen sarjakuvakäsikirjoittaja ja sarjakuvapiirtäjä, joka tunnetaan työstään Turtlesin parissa.


title: Jim Lawson

text: Lawson kiinnostui piirtämisestä jo nuorella iällä ja luki sarjakuvia kuten Hämähäkkimies, Werewolf by Night ja Ka-Zar. Hän opiskeli piirtämistä taidekoulussa Hamdenissa, Connecticutissa.


title: Jim Lawson

text: Lawson on työskennellyt Mirage Studiosille vuodesta 1986 lähtien ja loi muun muassa Rottakuninkaan hahmon Turtles sarjakuviin. Hän on luonut useita minisarjakuvia Miragelle muun muassa "Bade Biker & Orson Amuck", jota julkaistiin vuosina 1986–1987.


title: Edme Régnier

text: Edme Régnier (15. kesäkuuta 1751 – 10. kesäkuuta 1825) oli ranskalainen insinööri ja keksijä.


title: Edme Régnier

text: Regnier syntyi Semur-en-Auxoisissa 1751 ja työskenteli alkuun kauppiaana. Hän keksi muun muassa dynamometrin ja kehitti ukkosenjohdattimena toimivan mobilen sekä aurinkokellotyypin. Hän oli myös mukana perustamassa Pariisiin Hôtel des Invalidesin tykistömuseota, johon hänet nimitettiin kuraattoriksi.


title: Guy Lafleur Trophy

text: Guy Lafleur Trophy myönnetään vuosittain Quebec Major Junior Hockey League:n (QMJHL) pudotuspelien parhaalle pelaajalle. Palkinto on nimetty legendaarisen Montreal Canadiensin hyökkääjä Guy Lafleurin mukaan.


title: W. Yvon Dumont

text: W. Yvon Dumont, O.M. (s. 21. tammikuuta 1951) kanadalainen poliitikko ja Manitoban varakuvernööri. Hän syntyi St. Laurentin kylässä Manitobassa.


title: W. Yvon Dumont

text: Hän osallistui Manitoba Métis Federationin toimintaan vuodesta 1967 ja valittiin yhdistyksen Interlake-alueen valvojaksi vuonna 1972. Vuonna 1967 hänet nimitettiin yhdistyksen varapresidentiksi ja toimi presidenttinä vuosien 1984–1993 välillä.


title: W. Yvon Dumont

text: Dumont oli mukana perustajajäsenenä vuonna 1972 perustetussa Native Council of Canadassa, presidenttinä Métis National Councilissa vuosina 1988–1993, St. Laurentin maalaiskunnan kunnanvaltuutettuna, Manitoban yliopiston johtokunnassa ja oli ensimmäinen métisi joka valittiin Manitoban varakuvernööriksi, hänen toimikautensa oli 1993–1999.


title: W. Yvon Dumont

text: Hänelle myönnettiin useita kunniamerkkejä, Manitoba Métis Federation Award 1993, National Aboriginal Achievement Award 1996 ja Order of Manitoban jäsenyys vuonna 2001.


title: W. Yvon Dumont

text: Dumont on ollut ahkera métisien oikeuksien puolustaja ja métisien julkinen kuva, historia ja etenkin Louis Rielin maineen palautus ja osuutensa Manitoban perustamisessa, ovat suurelta osin hänen ansioitaan.


title: Camilla Belle

text: Camilla Belle, (oik. Camilla Belle Routh, s. 2. lokakuuta 1986 Los Angeles) on yhdysvaltalainen elokuvanäyttelijä.


title: Camilla Belle

text: Belle aloitti uransa pienellä roolilla elokuvassa "A Little Princess". Hänen ensimmäinen pääosansa oli vuoden 2000 Disney Channel -elokuvassa "Rip Girls". Pienen tauon jälkeen Belle palasi elokuvien pariin. Vuonna 2006 hän näytteli pääosaa elokuvassa "Kun tuntematon soittaa". Hänen seuraava roolinsa oli Roland Emmerichin ohjaamassa elokuvassa "10,000 BC" (2008).


title: Jyrki Kangas

text: Jyrki Kangas (s. 20. tammikuuta 1944 Pori) on kulttuurialan vaikuttaja ja muusikko. Kankaasta on sanottu, että hän oli Mr. Pori Jazz.


title: Jyrki Kangas

text: Kangas toimi Pori Jazzin taiteellisena johtajana vuoteen 2009. Hän oli myös festivaalin taustayhdistyksen Pori Jazz 66:n toiminnanjohtaja vuodesta 1971–1976, 1979–1990, hallituksen jäsen ja sen puheenjohtaja 1970, 1990–1993.


title: Jyrki Kangas

text: Kangas on myös toiminut Radio Porin toimitusjohtajana vuonna 1985, Mainostoimisto JNE Image Oy:n toimitusjohtajana vuosina 1986–1989, Turkuhallin ohjelmajohtajana 1989–1998 ja Pori Marketing Office Oy:n toimitusjohtajana.


title: Jyrki Kangas

text: Kangas oli myös Helsingissä reilut puoli vuotta vuonna 2010 toimineen, Seppo Koskisen omistaman Birdland-jazzravintolan taiteellinen johtaja.


title: Lauri Häyhä

text: Lauri Häyhä (s. 13. marraskuuta 1932 Värtsilä) on entinen suomalainen jalkapalloilija.


title: Lauri Häyhä

text: Välihyökkääjänä pelannut Häyhä edusti urallaan Vaasan Palloseuraa 1951–1958, Rosenlewin Urheilijoita 1959–1963 ja Porin Karhuja 1964–1966. Hänen paras saavutuksensa on SM-hopea vuodelta 1959. Kaikkiaan Häyhä pelasi kahdeksan kauden aikana 99 pääsarjatason ottelua, joissa hän teki 23 maalia.


title: Lauri Häyhä

text: Maajoukkueessa Häyhä pelasi yhden maaottelun vuonna 1958.


title: Janne Salli

text: Janne Mikael Salli (s. 14. joulukuuta 1977 Seinäjoki) on uransa lopettanut suomalainen jalkapalloilija. Hän oli pelipaikaltaan keskuspuolustaja.


title: Janne Salli

text: Salli edusti viimeksi Kakkosessa pelannutta Ilvestä puolustajana sekä apuvalmentajana. Hän siirtyi Ilvekseen kaudeksi 2008 edustettuaan sitä ennen mm. Valkeakosken Hakaa, TP-Seinäjokea, Barnsleyta ja Tampereen Pallo-Veikkoja. Hän pelasi Veikkausliigassa 150 ottelua ja teki kymmenen maalia. Salli voitti Suomen mestaruuden neljästi ja Suomen Cupin kerran Hakan riveissä. Kaudella 1998 hän oli 22-vuotiaana nuorin mestarijoukkueen kapteenina toiminut pelaaja. Salli on toiminut myös Canal+ -kanavan jalkapalloasiantuntijana.Salli valmistui Tampereen yliopistosta kauppatieteiden maisteriksi vuonna 2007. Kauteen 2005 ammattilaisjalkapalloilijan uransa lopettanut Salli työskenteli PricewaterhouseCoopersilla tilintarkastustehtävissä vuosina 2006–2014. Vuonna 2011 hänet hyväksyttiin KHT-tilintarkastajaksi. Vuodesta 2014 lähtien Salli on työskennellyt johtavissa taloushallinnon tehtävissä Stora Ensolla.


title: Timo Iivarinen

text: Timo Iivarinen (s. 24. syyskuuta 1936) on entinen suomalainen jalkapalloilija.


title: Timo Iivarinen

text: Välihyökkääjänä pelannut Iivarinen edusti urallaan Kuopion Palloseuraa 1954–1959 ja 1963–1964 sekä Kiffeniä 1960–1962 . Hän voitti Suomen mestaruuden KuPS:ssa 1956 ja 1958. Kaikkiaan Iivarinen pelasi 11 kauden aikana 139 pääsarjatason ottelua, joissa hän teki 57 maalia.


title: Timo Iivarinen

text: Maajoukkueessa Iivarinen pelasi yhden maaottelun vuonna 1956.


title: Black

text: Black voi tarkoittaa ainakin seuraavia:


title: Beppe Grillo

text: Giuseppe Piero ”Beppe” Grillo, (s. 21. heinäkuuta 1948, Savignone, Italia) on italialainen koomikko, näyttelijä, poliitikko ja politiikan kommentoija.


title: Beppe Grillo

text: Grillo yritti pääministeri Silvio Berlusconin haastajaksi pyrkimällä Demokraattisen puolueen johtajaehdokkaaksi kansalaisäänestyksessä lokakuussa 2009. Grillon ehdokkuus estettiin, joten hän perusti Viiden tähden liike -puolueen. Grillo sanoo pyrkivänsä uudistamaan Italian korruptoituneen poliittisen järjestelmän.


title: Beppe Grillo

text: Grillo kasvoi Genovan San Fruttuoson keskiluokkaisessa kaupunginosassa. Hänen isällään oli pieni kauppa ja hänen äitinsä oli taiteilija ja muusikko. Teini-ikäisenä Grillo alkoi esiintyä paikallisissa yökerhoissa, ensin laulaja-kitaristina ja sitten standup-koomikkona. 20-vuotiaana Grillo meni kolmen vuoden ajaksi isänsä kauppaan töihin kirjanpitäjäksi. Sen jälkeen hän teki töitä koomikkona ja suuren farmarihousuvalmistajan myyntimiehenä, kunnes hänet erotettiin esimiehen nähtyä hänet esiintymässä öisin yökerhoissa ja epäili Grillon kykyä hoitaa päivätyötään. Vuodesta 1975 lähtien Grillo esiintyi Milanon klubeissa ja pääsi vuonna 1977 Italian televisioon esiintymään varietee-show’ssa nimeltä "Secondo Voi". Hänen improvisoidut monologinsa nostivat hänet kansallisesti suosituksi.


title: Beppe Grillo

text: Vuonna 1981 Grillo ajoi ulos tieltä Alpeilla, ja kolme hänen autossa matkustanutta ystäväänsä kuoli. Grillo tuomittiin kuolemantuottamuksesta, sillä tie oli onnettomuushetkellä virallisesti liikenteeltä suljettu. Grillo menetti suurimman osan omaisuudestaan uhrien vahingonkorvauksiin.


title: Beppe Grillo

text: Onnettomuuden jälkeen Grillon komedia vakavoitui. Vuonna 1984 hän kiinnostui ympäristöasioista ja alkoi tehdä poliittista komediaa Italian televisioyhtiö RAIn sensurointiyrityksistä huolimatta. Vuonna 1986 Grillo siirrettiin syrjään Italian yleisradion ohjelmista seitsemäksi vuodeksi hänen nälvittyään pääministeri Bettino Craxin sosialisteja.


title: Beppe Grillo

text: Vuoden 1986 jälkeen Grillo lähti komedioineen tien päälle ja esiintyi pikkukaupungeissa. Hänen yhtenä tavaramerkkinään on siitä lähtien ollut kävellä esityksensä aikana yleisön joukossa ja heijastaa videokuvaa itsestään isolle kankaalle.


title: Beppe Grillo

text: Vuonna 1989 Grillo esiintyi San Remon musiikkifestivaalilla 22-miljoonaiselle televisioyleisölle ja havaitsi ihmisten kuuntelevan häntä myös sosiaalisena kommentoijana, ei vain koomikkona. Vuonna 1993 Grillo paljasti julkisesti Italian kansallisen puhelinyhtiön laittoman veronkierron, ja 2000-luvun alussa hän ennakoi Parmalat-maitovalmistajan konkurssin kaksi vuotta etukäteen pilkkaamalla sen heikkoa taloudenhoitoa esityksissään. Grillo kykeni näkemään tukijoidensa avustamana suurten italialaisyhtiöiden taloudelliset ongelmat ja väärinkäytökset pelkästään niiden julkisista dokumenteista, ja hänen maineensa ja suosionsa Italiassa kasvoi.


title: Beppe Grillo

text: Grillo julkaisee kriittisiä kommenttejaan etenkin suositussa blogissaan, jonka hän perusti vuonna 2005. Samana vuonna hän aloitti "Puhdas parlamentti" -kampanjan, jossa hän julkaisi Italian parlamentissa istuvien rikoksista tuomittujen edustajien nimet blogissaan. Hän julkaisi kokosivun lehti-ilmoituksen, jossa hän kutsui minkä tahansa maan, jolla on yhtä paljon rikollisia parlamentissaan kuin Italialla, ryhtymään Italian ystävyysvaltioksi. Hän ehdotti myös lakia, joka estäisi tuomittujen rikollisten valitsemisen parlamenttiin, rajoittaisi lainsäätäjien uran 10 vuoteen ja muuttaisi vaalijärjestelmää nykyistä suoremmaksi.


title: Beppe Grillo

text: Grillo järjesti 8. syyskuuta 2007 korruptionvastaisen "V-Day-"protestitapahtuman, johon osallistui kaksi miljoonaa italialaista eri puolilla maata. "V" tarkoittaa paitsi voittoa (ital. 'vittore'), myös “vaffanculo” (suom. vapaasti käännettynä "haistakaa paska").


title: Beppe Grillo

text: Vuoden 2007 joulukuussa Grillo tapasi maahan vierailulle tulleen 14. dalai-laman, jota Italian poliittinen johto ei ollut suostunut tapaamaan.


title: Beppe Grillo

text: Vuonna 2010 Grillo perusti Viiden tähden liikkeen, joka on nopeasti noussut yhdeksi Italian suosituimmista poliittisista puolueista.


title: Beppe Grillo

text: Grillo sanoo haluavansa lakkauttaa poliittisen järjestelmän, joka on hajottanut maan, ja rakentaa tilalle uutta, joka palauttaa Italiaan osallistuvan demokratian. Hän ei omasta mielestään ole poliittisella asteikolla oikealla tai vasemmalla, vaan sen yläpuolella. Hän ei kaihda populistin leimaa, jota hänen kriitikkonsa hänelle tarjoavat. Grillo ei itsekään pääse puolueensa parlamenttiehdokkaaksi vanhan auto-onnettomuustuomionsa vuoksi.


title: Beppe Grillo

text: Grillo on naimisissa ja hänellä on kaksi omaa lasta.


title: Beppe Grillo

text: Grillo on näytellyt kolmessa elokuvassa:


title: Alexander Karjagin

text: Alexander Karjagin (18. joulukuuta 1896 – ?) oli suomalainen jalkapalloilija.


title: Alexander Karjagin

text: Sivutukimiehenä pelannut Karjagin edusti urallaan Helsingin Palloseuraa 1931 asti. Hän voitti seurassa neljä Suomen mestaruutta vuosina 1921, 1922, 1926 ja 1927. Suomen maajoukkueessa Karjagin pelasi vuosina 1924–1925 yhteensä kahdeksan maaottelua.


title: Alexander Karjagin

text: Myös hänen pikkuveljensä Frans ja Leo olivat maajoukkuetason jalkapalloilijoita.


title: Liivimesikko

text: Liivimesikko ("Phylidonyris pyrrhopterus") on Australiassa tavattava mesikkoihin kuuluva varpuslintu.


title: Liivimesikko

text: Kooltaan liivimesikko on 14–17 cm. Koiras on päästään, selästään ja pyrstöstään väriltään tumman harmaa. Siivissä on suurehko keltainen laikku. Päässä on valkoinen kaartuva juova silmien yläpuolella. Kurkku on liivimesikkokoiraalla valkoinen sirppimäinen juova. Vatsa on vaalean harmaa ja pyrstössä on valkoisia ja keltaisia merkkejä. Naaras on pienikokoisempi ja yleisväriltään ruskeampi. Siipilaikku on oliivinvihertävä. Nuoret linnut muistuttavat aikuisia, mutta niiltä puuttuu rinnan juova.


title: Liivimesikko

text: Liivimesikkoa tavataan Australian kaakkoisosissa, Uuden Etelä-Walesin, Victorian ja Etelä-Australian osavaltioissa sekä Tasmaniassa ja Bassinsalmen saarilla ja Kangaroo Islandilla. Lajin elinympäristöjä ovat rannikkojen nummet, kosteat metsät ja varsinkin teepensastiheiköt. Puolikuivilla alueilla lintu on harvinainen. Varsinkin syksyllä ja talvella liivimesikoita tavataan kaupunkien puistoissa ja puutarhoissa. Liivimesikko on monia muita mesikoita vaateliaampi sopivan elinympäristön suhteen, minkä vuoksi se esiintyy usein melko pienillä alueilla.


title: Liivimesikko

text: Liivimesikot muodostavat pitkäaikaisia pareja ja sama pari elää yhdessä vuoden ympäri. Pari pesii yksin tai löysinä kolonioina. Naaras rakentaa pesän ja koiraan tehtävä on puolustaa pesimäaluetta. Tukeva kuppimainen pesä rakennetaan ruohoista, puunkuoresta ja tikuista ja sijoitetaan useimmiten pensaaseen. . Naaras munii yleensä kaksi tai kolme vaaleanpunaista punapilkullista munaa. Naaras hautoo munat yksin, mutta liivimesikkokoiras auttaa kuoriutuneiden poikasten ruokinnassa.


title: Liivimesikko

text: Liivimesikot ruokailevat pareittain tai pieninä ryhminä. Lajin ravinto koostuu pääasiassa kukkien medestä ja hyönteisistä. Ravintonsa lintu etsii pensaikosta. Liivimesikon pitkähkö ja kaareva nokka on sopeutuma paikallisten kasvien kuten eukalyptuksien ja "Banksia"- suvun kasvien kukkien meden imemiseen.


title: Harri Järvi

text: Harri Järvi (s. 20. elokuuta 1939 Viipuri) on entinen suomalainen jalkapalloilija.


title: Harri Järvi

text: Laitahyökkääjänä pelannut Järvi edusti koko uransa ajan 1958–1969 Hämeenlinnan Pallokerhoa 1. divisioonassa ja 2. divisioonassa. Hän teki 1. divisioonassa seitsemän kauden aikana 57 maalia. Järvi valittiin Suomen maajoukkueeseen 1964 vaikka hän ei ollut pelannut kertaakaan mestaruussarjatasolla. Kaikkiaan Järvi pelasi vuoden aikana viisi maaottelua, joissa hän teki kolme maalia.


title: Ernst Loof

text: Ernst Loof (4. heinäkuuta 1907 – 3. maaliskuuta 1956) oli saksalainen F1-kuljettaja ja insinööri. Hän osallistui yhteen Formula 1 -osakilpailuun kaudella 1953, Saksan GP:hen. Hän keskeytti kilpailussa, eikä saavuttanut pisteitä.


title: Ernst Loof

text: Loof oli myös tunnettu moottoripyöräilijä ja suunnittelija. Hänestä tuli myöhemmin Veritasin osaomistaja ja pääsuunnittelija. Hän kuoli aivokasvaimeen vuonna 1956.


title: Henri Louveau

text: Ernest Henri Louveau (25. tammikuuta 1910 – 7. tammikuuta 1991) oli ranskalainen Formula 1 -kuljettaja. Hän osallistui kahteen F1-osakilpailuun kausilla 1950–1951. Hän keskeytti molemmissa, eikä saavuttanut pisteitä.


title: Henri Louveau

text: Louveau oli toinen vuoden 1949 Le Mansin 24 tunnin kilpailussa.


title: Savignone

text: Savignone on kunta Italiassa Genovan metropolikaupungissa Ligurian alueella noin 15 kilometriä Genovasta pohjoiseen. Kunnassa oli vuoden 2015 lopussa 3 205 asukasta. Sen pinta-ala on 21,8 km².


title: Savignone

text: Kunnan nähtävyyksiä ovat Fieschin linna 1200-luvulta ja nykyisin hotellina toimiva Palazzo Fieschi noin 1500-luvulta sekä Bartolomeuksen kirkko, jossa on kaksi Luca Cambiason maalausta.


title: Deryck Guyler

text: Deryck Guyler (29. huhtikuuta 1914 Wallasey – 7. lokakuuta 1999) oli brittiläinen näyttelijä, joka esiintyi pääasiassa radiossa ja televisiossa. Hän esiintyi muun muassa radiosarjoissa "It's That Man Again" ja "The Men from the Ministry". Televisiossa hänellä oli rooleja muun muassa sarjoissa "Sykes" ja "Two's A Crowd". Lisäksi Guyler toimi juontajana sadoissa dokumenttielokuvissa ja mainoksissa.


title: Alessandro Puccini

text: Alessandro Puccini (28. elokuuta 1968 Cascina) on italialainen florettimiekkailija ja lajin olympiakultamitalisti vuoden 1996 olympialaisista. Puccini on 172 cm pitkä ja edustaa "Centro Sportivo Carabinieri" -seuraa.


title: Jabu Moleketi

text: Jabu Moleketi (s. 15. kesäkuuta 1957 Pimwille, Soweto, Etelä-Afrikka) on eteläafrikkalainen poliitikko. Hän oli apulaistalousministeri Thabo Mbekin hallituksessa 2004–2008.


title: Jabu Moleketi

text: Ennen virkamiesuraansa Moleketi oli mukana ANC:n sotilaallisessa Umkhonto we Sizwe -siivessä (MK). Tultuaan nimitetyksi Gautengin provinssihallituksen virkamieheksi Moleketi hakeutui virkansa ohella opiskelemaan Lontoon yliopistoon ja myöhemmin Harvardiin.


title: Jabu Moleketi

text: Moleketi oli mukana niiden hallitusten jäsenten ryhmässä, jotka erosivat seurauksena presidentti Mbekin eroamiselle 23. syyskuuta 2008. Tosin alkuun hän oli ilmoittanut aikomuksistaan pysyä virassa talousministeri Trevor Manuelin lailla. Marraskuussa 2008 uusi presidentti Kgalema Motlanthe nimitti Nhlanhla Nenen hänen tilalleen. Hänen vaimonsa Geraldine Fraser-Moleketi toimi samassa hallituksessa julkisen hallinnon ministerinä. Hänet korvasi Richard Baloyi 25. syyskuuta 2008.


title: Jabu Moleketi

text: Moleketi harrastaa juoksua ja on osallistunut useisiin maratoneihin.


title: Lasse Karjalainen

text: Lasse Karjalainen (s. 22. lokakuuta 1974 Botkyrka, Ruotsi) on uransa lopettanut suomalainen jalkapalloilija.


title: Lasse Karjalainen

text: Keskikentällä ja puolustajana pelannut Karjalainen aloitti uransa Porin Pallo-Tovereissa 1991. Hän edusti nimensä seuraavana vuonna FC Jazziksi muuttannutta seuraa neljä kautta. Karjalainen siirtyi Porista Valkeakosken Hakaan kaudeksi 1995 ja pelasi seurassa 11 kautta. Vuonna 2006 hän palasi takaisin Poriin, tällä kertaa Kakkosessa pelanneeseen Porin Palloilijoihin. Karjalainen voitti Hakassa viisi Suomen mestaruutta ja Suomen Cupin kolmesti. Hän voitti myös yhden mestaruuden Jazzissa. Kaikkiaan Karjalainen pelasi 14 kauden aikana 302 liigaottelua, joissa hän teki 11 maalia.


title: Lasse Karjalainen

text: Maajoukkueessa Karjalainen pelasi vuosina 1994–2002 yhteensä 15 maaottelua.


title: Ilham Tohti

text: Ilham Tohti () (s. 25. lokakuuta 1969 Atush, Sinkiang) on kiinalainen taloustieteilijä, syntyperältään uiguuri. Hän on Kiinan kansallisuuksien keskusyliopiston taloustieteen professori, ja häntä pidetään maltillisena uiguurien asioiden ajajana. Hän on ylloäpitänyt suosittua uiguurien blogisivustoa.


title: Ilham Tohti

text: Kiinan viranomaiset pidättivät Tohtin Pekingissä heinäkuussa 2009 hänen arvosteltuaan hallituksen uiguureihin kohdistamaa politiikka Sinkiangissa pian uiguurien kapinan puhkeamisen jälkeen.


title: Philippe Omnès

text: Philippe Omnès (s. 6. elokuuta 1960 Pariisi) on ranskalainen florettimiekkailija ja lajin olympiakultamitalisti vuoden 1992 olympialaisista. Omnès kuului myös Ranskan pronssille vuoden 1984 olympialaisissa sijoittuneeseen florettijoukkueeseen. Omnès on 182 cm pitkä ja edustaa "Racing Club de France" -seuraa.


title: Metropolis (kokoelmalevy)

text: Metropolis on Johannan kesällä 1980 julkaisema kolmoislevy. Se sisältää levymerkin yhtyeiden live-esityksiä. Mukana on Ratsia, Jim Pembroke Band, Rock Boys & The Agents, The Agents, Ducktails, Briard, Widows, Maukka Perusjätkä & Sota Apatiaa Vastaan, Vaavi, Pelle Miljoona 1980 ja Tuomari Nurmio & Köyhien ystävät.


title: Metropolis (kokoelmalevy)

text:
Levy ilmestyi CD-muodossa vuonna 1996 (JHNCD 2011). CD on albumia lyhyempi ja siitä puuttuvat Jim Pembroken, Rock Boys & The Agentsin, The Agentsin, Ducktailsin ja Tuomari Nurmio & Köyhien ystävien esitykset.
Ratsian laulut on äänitetty Helsingin Tavastialla tammikuussa 1980. Jim Pembroke Bandin esityksestä ei ole tarkempia tietoja.
Rock Boys & The Agentsin esitykset on äänitetty Kill Cityssä vuonna 1979. Ducktailsin esityksestä ei ole tarkempaa tietoa. Briardin kappaleet on äänitetty Kill Cityssä syksyllä 1979. Widowsin esitykset on taltioitu samassa paikassa elokuussa 1979.
Maukka Perusjätkän ja Tuomari Nurmion äänityksistä ei ole tarkempaa tietoa. Vaavin kappaleet on äänitetty Kill Cityssä 9. elokuuta 1979. Pelle Miljoona 1980 -kappaleet ovat Tavastian keikalta 12. joulukuuta 1979. Kappaleet on julkaistu myös yhtyeen livealbumilla "Näyttämökuvia" (1980).


title: Raymond Atteveld

text: Raymond Atteveld (s. 8. syyskuuta 1966) on alankomaalainen jalkapallovalmentaja ja entinen puolustava keskikenttäpelaaja.


title: Raymond Atteveld

text: Atteveld aloitti peliuransa HFC Haarlemissa 1985. Neljän kauden jälkeen hän siirtyi Evertoniin debytoiden joulukuussa 1989 kotiottelussa Coventry Cityä vastaan. Ura Englannissa ei ottanut tulta alleen liiaksi vaan Atteveldille kertyi kolmen Everton-kauden aikana vain 51 ottelua.


title: Raymond Atteveld

text: Keväällä 1992 hän pelasi lainalla West Hamissa, mutta pelasi lontoolaisseurassa vain yhden ottelun. Syksyn hän edusti Bristol Cityä kunnes palasi 1993 mantereelle. Hän edusti uransa loppuvuodet alankomaalaisseuroja lopettaen ammattilaispelaajana vuonna 2002 ADO Den Haagissa.


title: Raymond Atteveld

text: Atteveld aloitti valmennusuransa ADO Den Haagin apulaisvalmentajana vuonna 2003. Kahden ADO-kauden jälkeen hän siirtyi vuonna 2005 Huub Stevensin apulaisvalmentajaksi Rodaan. Stevensin jätettyä seuran helmikuussa 2007 Atteveld nousi seuran päävalmentajaksi. Ensimmäisellä täydellä kaudellaan päävalmentajana Atteveld johdatti Rodan Eredivisiessä yhdeksänneksi. Seuraava kausi alkoi kuitenkin kehnosti ja lokakuussa 2008 Atteveld sai potkut tehtävistään.


title: Raymond Atteveld

text: Huhtikuussa 2009 hän allekirjoitti kaksivuotisen sopimuksen ADO Den Haagin kanssa. Hän sai kuitenkin potkut jo maaliskuussa 2010 ADO:n vajottua Eredivisien puotamiskamppailuun.


title: Stefano Cerioni

text: Stefano Cerioni (24. tammikuuta 1964 Madrid, Espanja) on italialainen florettimiekkailija ja lajin olympiakultamitalisti. Los Angelesissa vuonna 1984 Cerioni sijoittui henkilökohtaisessa kilpailussa pronssille ja kuului Italian kultaa voittaneeseen florettijoukkueeseen. Vuonna 1988 Soulissa Cerioni voitti yksilökilpailussa kultaa. Cerioni on 191 cm pitkä ja edustaa "FF OO Roma" -seuraa.


title: David Kossoff

text: David Kossof (24. marraskuuta 1919 – 23. maaliskuuta 2005) oli brittiläinen näyttelijä. Hän esiintyi muun muassa elokuvissa "Hiiri joka murisi" (1959) ja "Freud – salatut intohimot" (1962). Televisiossa hän esitti 1950-luvun lopulla Alf Larkinia sarjassa "The Larkins". Society of Film and Television Artsin (nykyinen BAFTA) palkinnon hän sai 1956 roolistaan elokuvassa "Toiveitten laitakatu".


title: David Kossoff

text: David Kossofin poika oli kitaristi Paul Kossoff. Tämän kuoltua 25-vuotiaana sydänkohtaukseen huumeiden käytön seurauksena, Kossof osallistui huumeidenvastaiseen työhön esiintymällä hyväntekeväisyysesityksissä.


title: Mauro Numa

text: Mauro Numa (8. marraskuuta 1961 Mestre) on italialainen florettimiekkailija ja lajin olympiakultamitalisti. Los Angelesissa vuonna 1984 Numa voitti henkilökohtaisen florettikilpailun ja kuului myös Italian kultaa voittaneeseen florettijoukkueeseen. Numa on myös kaksinkertainen henkilökohtaisen ja kaksinkertainen joukkuefloretin maailmanmestari. Numa on 180 cm pitkä ja edustaa "Circolo Scherma Mestre" -seuraa.


title: Rebiya Kadeer

text: Rebiya Kadeer (uiguuriksi رابىيه قادىر, "Rabiyä Qadir", ääntämys: ; turkiksi "Rabiya Kadir"; ) (s. 15. marraskuuta 1946) on Kiinan uiguurivähemmistöön kuuluva merkittävä liikenainen ja poliittinen aktivisti Luoteis-Xinjiangista. Hän on ollut Maailman uiguurikongressin puheenjohtaja marraskuusta 2006 lähtien.


title: Rebiya Kadeer

text: Rebiya Kadeer syntyi Luoteis-Kiinan Xinjiangin alueella vuonna 1946. Hänen isänsä oli kullankaivaja ja Rebiya avioitui 15-vuotiaana. Hän auttoi elättämään kasvavaa perhettään kutomalla vaatteita ja kenkiä ja myymällä ne mustassa pörsissä. Kadeerin avioliitto päättyi eroon hänen ollessaan 28-vuotias. Eron jälkeen hän avasi ensin pesulan ja sulki sen myöhemmin siirtyen sijoittamaan kulutustuotteisiin. Vuonna 1978 hän avioitui Sidik Rouzin kanssa, joka oli ollut 1960-luvulla pidätettynä Kiinan vastaisen uiguuriliikkeen johtamisesta. Kader jatkoi s9ijoittamista ja siirtyi 1980-luvulla sijoittamaan kiinteistöihin. Vuonna 1987 hän avasi naisten bazaarin Ürümqissa, jota seurasi tavaratalo 1990-luvulla. Liiketoiminta laajeni entisestään ja Kadeer perusti kauppoja myös muualle Keski-Kiinaan nousten vuoteen 1993 mennessä Kiinan varakkaimmaksi naiseksi. Hänen miehensä lähti maanpakoon Yhdysvaltoihin poliittisista syistä vuonna 1996. Kadeer pidätettiin vuonna 1999, koska hän lähetti miehelleen lehtileikkeitä. Hän sai kahdeksan vuoden tuomion, josta vapauduttuaan hän lähti vuonna 2005 maanpakoon Yhdysvaltoihin. Rebiya Kadeer kiistää yhteytensä Kiinassa vuonna 2009 puhjenneisiin mellakoihin ja tuomitsi väkivallan.


title: Rebiya Kadeer

text: Jeff Daniels on tehnyt Kadeerista dokumenttielokuvan "Ten Conditions of Love" (2009), jonka mukaantulo Melbournen elokuvajuhlille aiheutti sen, että kiinalaiset vetäytyivät ohjelmasta. Kadeer osallistui kunniavieraana elokuvan ensi-iltaan Melbournen kaupungintalolla 8. elokuuta 2009.


title: Rebiya Kadeer

text: Vuonna 2004 hän sai Thorolf Rafton muistopalkinnon, joka annetaan ihmisoikeustyöstä. Vuonna 2006 hän oli puolestaan yhtenä ehdokkaana Nobelin rauhanpalkinnon saajaksi.


title: Jerzy Buzek

text: Jerzy Buzek (s. 3. heinäkuuta 1940 Smilovice) on puolalainen poliitikko. Hän toimi Puolan pääministerinä vuosina 1997–2001. Hän on ollut Euroopan parlamentin jäsen vuodesta 2004 ja toimi parlamentin puhemiehenä vuosina 2009–2012.


title: Jerzy Buzek

text: Buzek valittiin Euroopan parlamentin puhemieheksi 14. heinäkuuta 2009 ja oli puhemiehenä tammikuuhun 2012 asti.


title: Jerzy Buzek

text: Buzek valittiin europarlamenttiin ensimmäisen kerran vuoden 2004 vaaleissa ja uudelleen vuosina 2009 ja 2014. Hän edustaa parlamentin oikeistolaista Euroopan kansanpuolueen ryhmää. Vuodesta 2014 Buzek on teollisuus-, tutkimus- ja energiavaliokunnan puheenjohtaja.


title: Markku Lehmuskallio

text: Markku Lehmuskallio (s. 31. joulukuuta 1938 Rauma) on yksi tunnetuimmista suomalaisista dokumentintekijöistä, joka on saanut tunnustusta myös ulkomailla.


title: Markku Lehmuskallio

text: Lehmuskallio on kuvannut monissa elokuvissaan Siperian, Pohjois-Kanadan sekä Skandinavian alkuperäiskansojen elämää ja perinteitä, ja hänen tuotantonsa käsittää yhteensä 18 pitkää elokuvaa sekä sarjan lyhytelokuvia. Dokumenttien ohella Lehmuskallio on ohjannut myös fiktiivisiä elokuvia, kuten ensimmäisen nenetsikielisen näytelmäelokuvan Seitsemän laulua tundralta (2000), joka palkittiin muun muassa Suomessa vuoden elokuvan Jussi-patsaalla ja Pariisin elokuvajuhlilla lehdistön palkinnolla. Yhdessä nenetsikansaan kuuluvan Anastasia Lapsuin kanssa Lehmuskallio on tehnyt jo 11 elokuvaa.


title: Markku Lehmuskallio

text: Lehmuskallio toimi nuoruudessaan metsäteknikkona, ja alkusysäyksenä elokuva-alalle toimi oman asunnon ja irtaimiston tuhoutuminen tulipalossa. Lehmuskallio osti vakuutusrahoilla 16 millimetrin elokuvakameran ja alkoi opetella harrastuksekseen elokuvanteon eri vaiheita. Hän pysyi metsähallituksen palkkalistoilla, mutta teki päätyönsä ohella metsäaiheisia opetuselokuvia Yhdyspankille ja dokumenttielokuvia Yle TV2 -kanavalle. Vuonna 1969 hän sai paikan mainoselokuvaajana Filmitalo Oy:ssä ja siirtyi sieltä Aimo Jäderholmin yritykseen ja edelleen Filmisyndikaatti-nimiseen tuotantoyhtiöön, kunnes vuonna 1973 jättäytyi vapaaksi elokuvantekijäksi. 1970-luvulla hän toimi omien elokuvahankkeidensa ohella kuvaajana kolmessa pitkässä elokuvassa: Asko Tolosen "Kesän maussa", Heikki Partasen ym. "Antti Puuhaarassa" ja Mikko Niskasen "Pulakapinassa".


title: Illume

text: Illume Oy on vuonna 1987 perustettu dokumenttielokuvatuotantoon erikoistunut tuotantoyhtiö, jonka perustajia olivat ohjaaja Jouko Aaltonen, kuvaaja Pertti Veijalainen ja antropologi Heimo Lappalainen.


title: Illume

text: Yhtiö tuottaa dokumenttielokuvia, televisioohjelmia ja opetus- ja markkinointivideoita ja on osallistunut myös kansainvälisiin yhteistuotantoihin. Yhtiö on tuottanut yli kuusikymmentä elokuvaa , joista monia on palkittu kotimaassa ja kansainvälisillä festivaaleilla. Illume on toiminut tuottajana muun muassa Jouko Aaltosen, Heikki Huttu-Hiltusen, Anastasia Lapsuin ja Markku Lehmuskallion elokuvissa.


title: Jouko Aaltonen

text: Jouko Juhani Aaltonen (s. 25. toukokuuta 1956 Turku) on suomalainen dokumenttielokuvien ohjaaja, tuottaja ja käsikirjoittaja.


title: Jouko Aaltonen

text: Aaltonen valmistui ylioppilaaksi vuonna 1975 ja opiskeli yhteiskuntatieteitä Turun yliopistossa vuosina 1975–1976. Vuonna 1984 hän valmistui ohjaajaksi Taideteollisen korkeakoulun elokuva- ja tv-työn linjalta. Hän väitteli taiteiden tohtoriksi Taideteollisesta korkeakoulusta elokuva- ja lavastustaiteen osastolta vuonna 2006.


title: Jouko Aaltonen

text: Vuosina 1977–1991 Aaltonen työskenteli freelancetuotantopäällikkönä ja -apulaisohjaajana pitkissä elokuvissa. Vuosina 1984–1987 hän toimi Valtionhallinnon kehittämiskeskuksen av-alan erikoissuunnittelijana. Vuodesta 1990 Aaltonen on ollut Illume Oy:n ohjaaja-tuottaja.


title: Jouko Aaltonen

text: Urallaan Aaltonen on ohjannut toistakymmentä dokumenttielokuvaa, tuottanut noin 50 muiden ohjaamaa elokuvaa sekä käsikirjoittanut ja leikannut elokuvia. Hänen elokuvistaan ovat kotimaassa ja kansainvälisesti palkittuja muun muassa "Kusum" (2000) ja "Kenen joukoissa seisot" (2006). Aaltonen on myös opettanut yliopistoissa ja ammattikorkeakouluissa ja kirjoittanut oppikirjan dokumenttielokuvien teosta. Vuodesta 2011 Aaltonen on toiminut tutkijana Aalto-yliopistossa.


title: Jouko Aaltonen

text: Aaltonen on ollut DocPoint-festivaalin hallituksen puheenjohtaja. Vuosina 2013–2014 hän toimi valtion elokuvataidetoimikunnan puheenjohtajana.


title: Jouko Aaltonen

text: Jouko Aaltosen isä oli professori Esko Aaltonen.


title: Pertti Veijalainen

text: Pertti Veijalainen (s. 1955) on suomalainen elokuvatuottaja. Veijalainen valmistui Taideteollisen korkeakoulun elokuva- ja tv-työn linjalta kuvaajaksi 1984. Hän on tuottanut yli kolmekymmentä elokuvaa. Hän on suorittanut kansainvälisen EAVE-tuottajatutkinnon ja toiminut tuotantoyhtiö Illumen toimitusjohtajana.


title: Hirvenjäkälät

text: Hirvenjäkälät ("Cetraria") on jäkäläsuku. Useita hirvenjäkäliä on käytetty ennen vanhaan villan värjäykseen. Joitain lajeja on käytetty garam masalan ainesosina. Lajeille yksi tunnusomainen piirre on karhea jäkälän laita.


title: Retorsio

text: Retorsio ( < , kääntää takaisin) on kansainväliseen oikeuteen liittyvä vastatoimi, johon valtio ryhtyy toisen valtion epäystävällisen teon johdosta. Teko tai kansainvälisistä kohteliaisuussäännöistä piittaamattomuus on kuitenkin sellainen, ettei se riko kansainvälisen oikeuden sääntöjä. Retorsio voi olla millainen vastatoimi tahansa, kunhan se ei loukkaa kansainvälistä tapaoikeutta eikä valtiosopimuksin sovittuja velvoitteita. Retorsio voi olla esimerkiksi tullisota, rajojen sulkeminen loukkaajavaltion kansalaisilta, kauppa- tai diplomaattisten suhteiden katkaiseminen tai diplomaattien karkotus ja kotiinkutsuminen.


title: Società Sportiva Basket Napoli

text: Società Sportiva Basket Napoli (lyhyemmin Basket Napoli) on italialainen koripalloseura Napolista.


title: Società Sportiva Basket Napoli

text: Seura perustettiin vuonna 1946 Pozzuolissa. Vuonna 1999 seuran kotipaikaksi muutettiin Napoli. Kaudeksi 2002–2003 joukkue nousi Serie A:han. Vuonna 2006 seura voitti Italian Cupin. Kauden 2007–2008 päätteeksi seura pudotettiin Serie A:sta talousvaikeuksien takia.


title: Tosiasiallinen julkinen valta

text: Tosiasiallinen julkinen valta tarkoittaa sitä, että viranomainen toteuttaa velvollisuutensa tai palauttaa asioiden tilan lainmukaiseksi voimakeinoja käyttämällä. Siinä puututaan esimerkiksi kansalaisen vapauteen tai omaisuuteen ja saatetaan käyttää voimatoimia, joista ei tehdä hallintopäätöstä. Yleensä tällaiseen toimintaan toimivaltainen viranomainen on poliisi.


title: Tosiasiallinen julkinen valta

text: Poliisilla on oikeus vastarinnan murtamiseksi, henkilön paikalta poistamiseksi, kiinniottamisen toimittamiseksi, vapautensa menettäneen pakenemisen estämiseksi, esteen poistamiseksi taikka välittömästi uhkaavan rikoksen tai muun vaarallisen teon tai tapahtuman estämiseksi käyttää sellaisia tarpeellisia voimakeinoja, joita voidaan pitää puolustettavina.


title: Tosiasiallinen julkinen valta

text: Tosiasiallisen julkisen vallan piiriin luetaan myös henkilöön tai omaisuuteen kohdistuvat hallinnolliset turvaamistoimet. Keskeisiä henkilöön kohdistuvia toimia ovat tahdosta riippumaton psykiatrinen sairaalahoito, huostaanotto, säilöönotto ja eristäminen.


title: Tosiasiallinen julkinen valta

text: Virkamies, joka ylittää valtuutensa tai jättää toteuttamatta velvollisuutensa tosiasiallisen julkisen vallan käytössä, syyllistyy virkavirheeseen.


title: Matkalla maineeseen

text: Matkalla maineeseen voi tarkoittaa ainakin seuraavia:


title: Harmaakettu

text: Harmaakettu eli puukettu ("Urocyon cinereoargenteus") on Amerikassa elävä petoeläin. Se on alkukantainen ja sopeutuvainen koiraeläin. Laji on kaikkiruokainen ja syö paljon sekä kasvi- että eläinravintoa ja etsii ravintonsa pääasiassa öisin. Päivänsä harmaaketut viettävät maakoloissa, ontoissa puissa tai kasvillisuuden kätköissä. Ne elävät yleensä pareittain ja muodostavat yhteisen reviirin. Poikueessa on keskimäärin 3–4 pentua, jotka emo synnyttää maa- tai puunkoloon. Muista koiraeläimistä poiketen se kiipeilee taitavasti puissa, joista se saa turvaa pedoilta. Se on pienemmän saariharmaaketun ohella toinen nykyään elävä harmaakettujen sukuun kuuluva laji. Harmaakettua metsästetään paljon sen turkin takia.


title: Harmaakettu

text: Harmaaketun ruumiin pituus on 53–81 senttiä ja paino 3–7 kiloa. Ruumiin säkäkorkeus on 30 senttiä, hännän pituus 27–44 senttiä. Koiraat ovat naaraita hieman suurempia. Ruumis on paksu ja pitkä. Jalat ovat koiraeläimeksi lyhyet.


title: Harmaakettu

text: Turkki on selästä, päästä, sivuilta ja tuuhean hännän selkäpuolelta harmaansävyinen. Se ei varsinaisesti ole harmaa, vaan karvojen tyvet ovat valkoiset ja kärjet mustat, mikä antaa harmaan vaikutelman. Suurin osa vatsapuolesta, korvien ulkopinta, kaulan sivupuolet, rinta ja hännän alapuoli ovat oranssinpunaiset, jalat punertavanruskeat. Sisemmät osat rinnasta ja vatsasta, alimmat osat jaloista ja käpälistä, kurkku, posket, kuono ja rinnan alaosat ovat valkoiset. Pään kummallakin sivulla kulkee silmien takana ohut musta viiru. Silmien edessä on paksumpi juova, joka ulottuu suuhun asti. Lisäksi selän keskellä kulkee musta juova, joka ulottuu hännänpäähän saakka. Koko ja väritys kuitenkin vaihtelevat levinneisyysalueen eri osissa. Esimerkiksi levinneisyysalueen itä- ja pohjoisosien harmaakettujen turkki on punertava ja tummanharmaa.


title: Harmaakettu

text: Harmaakettu on sopeutunut melko lämpimään ilmastoon, siksi sen turkissa on vain vähän pohjavillaa ja turkki on siten melko karhea. Suojakarvat ovat 5–7 sentin pituisia ja aluskarvat 3–4 sentin pituisia. Karvanvaihto on kerran vuodessa ja kestää kesästä syksyyn. Koska harmaaketun silmät ovat hiukan vinot ja pupillit soikeat, se näyttää hieman kissamaiselta. Harmaakettu muistuttaa punakettua, mutta sen jalat ovat lyhyemmät, häntä pidempi ja ruumis hennompi. Ketulla on kahdeksan nisää, kun taas harmaaketulla niitä on vain kuusi. Tassunjäljet ovat leveämmät ja lyhyemmät. Kallon erottaa helposti "Vulpes"-suvun ketuista ohimon U:n muotoisesta harjanteesta, joka on molemmin puolin kalloa. Kallo on 11–13 senttiä pitkä. Hammaskartta on 3/3–1/1–4/4–2/3=42, eli lajilla on jokaisessa leuan puoliskossa 3 etuhammasta eli yhteensä 12 etuhammasta, jokaisessa leuanpuoliskossa on yksi kulmahammas eli yhteensä 4 kulmahammasta ja kussakin leuanpuoliskossa on 4 välihammasta eli yhteensä 16 välihammasta. Yläleuan molemmin puolin on 2 poskihammasta ja alaleuan kummassakin puoliskossa on 3 hammasta, eli yhteensä 10 poskihammasta. Muiden koiraeläinten tapaan harmaaketun haju- ja näköaisti ovat hyvät.


title: Harmaakettu

text: Harmaakettua tavataan Kanadan keski- ja itäosien etelärajoilta Kolumbiaan ja Pohjois-Venezuelaan. Yhdysvalloissa sen levinneisyys ulottuu Tyynenmeren rannikolta Atlantille ja Karibianmerelle. Se kuitenkin puuttuu Yhdysvaltain pohjoisosien Kalliovuorilta. Sitä ei myöskään tavata mantereen preerioilta tai lounaisosien puuttomilta aavikoilta. Harmaakettu elää myös Guatemalassa, Belizessä, El Salvadorissa, Hondurasissa, Nicaraguassa, Costa Ricassa ja Länsi-Panamassa. Laji kuitenkin puuttuu Hondurasin, Nicaraguan ja Costa Rican Karibian-puoleiselta valuma-alueelta. Harmaaketun levinneisyyden pohjoisraja oli luultavasti ennen etelämpänä kuin nykyään. Sen leviämistä uusille alueille on auttanut metsäpalojen hallinta ja metsänkasvatus. Pohjois-Amerikassa harmaakettu on palannut 1900-luvun alkupuolelta lähtien alueille, joilta se ehdittiin hävittää, ja myös levinnyt uusille alueille. Sen sijaan Keski-Amerikassa sen levinneisyys on supistunut paljon, kun metsiä on hävitetty asutuksen ja karjan laidunmaiden tieltä. Se eli ennen myös Massachusettsin Martha's Vineyardin saarella, jolta se hävisi 1500-luvulla eurooppalaisten uudisasukkaiden tulon jälkeen. Kanadasta harmaakettu hävisi 1600-luvun alussa, mutta nykyään sitä tavataan Ontariossa, Manitobassa ja Québecissä. Se on Kanadassa uhanalainen, ja koko maan kannan oletetaan käsittävän alle 250 aikuista yksilöä. Harmaakettu on maailmanlaajuisesti elinvoimainen. Kettujen lukumäärän arviointi on vaikeaa, koska ne liikkuvat öisin ja ovat varovaisia. Koko harmaakettukannasta ei olekaan arvioita.


title: Harmaakettu

text: Harmaaketun elinympäristöä ovat Pohjois-Amerikan itäosissa lehtimetsät, eteläiset havumetsät, kalliot, vanhat kedot ja pensaikot. Mantereen länsiosissa niitä tapaa usein metsien, peltojen, tiheikköjen ja ranta-alueiden sekaympäristössä ja pensaikoissa. Ne eivät kuitenkaan suosi punaketun tavoin maatalousympäristöä. Niitä tavataan myös Meksikon ja Yhdysvaltain lounaisosien kuivissa pensaikoissa. Keski-Amerikassa niiden elinpaikkoja ovat metsät ja tiheät heinikot. Etelä-Amerikan harmaaketut elävät vuoristometsissä. Ne viihtyvät myös kaupunkien tuntumassa.


title: Harmaakettu

text: Harmaakettu on yöeläin ja viettää valoisan ajan maakolossaan. Se voi käyttää myös puunonkaloa, kallionhalkeamaa tai muiden lajien hylkäämiä pesäkoloja ja kaivaa pesän vain silloin, kun ei löydä mitään muuta lepopaikkaa. Pesäkolot ovat yleensä metsäisessä tai pensaikkoisessa paikassa, eivätkä ne ole yhtä näkyviä kuin ketun pesät. Harmaaketut tulevat yöllä ulos saalistamaan. Vaaran uhatessa ne pakenevat pesäkoloon tai puuhun turvaan odottamaan, kunnes vaara on ohi. Turkin väri auttaa myös kätkeytymään pedoilta. Kiipeilyssä auttavat pitkät kynnet ja tasapainottava häntä. Kettu laskeutuu puusta takaperin. Se voi kiivetä jopa 18 metrin korkeuteen oksattomaan puuhun ja hypätä pystyasennossa puusta puuhun. Harmaakettu ei sen sijaan ole kovin nopea juoksija, ja se väsyy nopeasti, mutta voi juosta vähän aikaa jopa 45 kilometrin tuntinopeudella.